
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 230 


ΝΟΜΟΣ ΥΠ’ΑΡΙΘ. 3498 

Ανάπτυξη ιαματικού τουρισμού και λοιπές διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΜΕΡΟΣ ΠΡΩΤΟ 
ΙΑΜΑΤΙΚΟΣ ΤΟΥΡΙΣΜΟΣ 

ΚΕΦΑΛΑΙΟ Α' 

ΙΑΜΑΤΙΚΟΙ ΦΥΣΙΚΟΙ ΠΟΡΟΙ - ΧΡΗΣΕΙΣ 

Άρθρο 1 
Ορισμοί 

Για τους σκοπούς του παρόντος νόμου ισχύουν οι 
ακόλουθοι ορισμοί: 

Ιαματική πηγή είναι φυσική ανάβλυση ή άντληση ια¬ 
ματικού φυσικού πόρου με τεχνικό έργο, όπως από γε¬ 
ώτρηση, φρέαρ, τάφρο ή σήραγγα (φυσική ή τεχνητή) 
ή φυσική δημιουργία ιαματικού πηλού. Ως ιαματικοί 
φυσικοί πόροι θεωρούνται φυσικά νερά (ψυχρά ή θερ¬ 
μά), ατμοί φυσικά αέρια ή πηλοί, που έχουν ιαματικές 
ιδιότητες, αναγνωρισμένες σύμφωνα με τις διατάξεις 
του παρόντος νόμου. 

Ιαματικός τουρισμός είναι ειδική μορφή παροχής 
τουριστικών υπηρεσιών σε περιοχές των οποίων κύριο 
χαρακτηριστικό αποτελεί η χρήση αναγνωρισμένων ια¬ 
ματικών φυσικών πόρων σε ειδικές εγκαταστάσεις. 

Μονάδες ιαματικής θεραπείας είναι ειδικές εγκατα¬ 
στάσεις με κατάλληλη υποδομή και εξοπλισμό στις 
οποίες γίνεται χρήση ιαματικών φυσικών πόρων υπό 
ιατρική παρακολούθηση για λόγους υγείας (προληπτι¬ 
κούς ή θεραπευτικούς), φυσικής αποκατάστασης ή και 
αναζωογόνησης ιδίως με υδροθεραπεία, ποσιθεραπεία, 
εισπνοθεραπεία, ρινοπλύσεις, ατμόλουτρα, πηλοθερα¬ 
πεία, καταιονισμούς ή άλλες επιστημονικούς αναγνωρι¬ 
σμένες μεθόδους. 

Κέντρα ιαματικού τουρισμού - θερμαλισμού είναι ει¬ 
δικές τουριστικές εγκαταστάσεις παροχής υπηρεσιών 
ιαματικού τουρισμού με κατάλληλη υποδομή και εξο¬ 
πλισμό, στις οποίες εντάσσονται μονάδες ιαματικής 
θεραπείας ή και εγκαταστάσεις θαλασσοθεραπείας, 
στις οποίες γίνεται οπωσδήποτε χρήση ιαματικών φυ¬ 
σικών πόρων. 

Κέντρα θαλασσοθεραπείας είναι ειδικές εγκαταστά¬ 
σεις με κατάλληλη υποδομή και εξοπλισμό, στις οποίες 
γίνεται χρήση θερμαινόμενου θαλασσινού νερού, άμμου, 

λάσπης, φυκιών και άλλων θαλάσσιων ουσιών για λό¬ 
γους υγείας, προληπτικούς ή θεραπευτικούς, υπό ιατρι¬ 
κή παρακολούθηση και σε συνδυασμό με το θαλάσσιο 
περιβάλλον. 

Κέντρα αναζωογόνησης (ερα) είναι ειδικές εγκατα¬ 
στάσεις με κατάλληλη υποδομή και εξοπλισμό στις 
οποίες γίνεται χρήση ή ιαματικών φυσικών πόρων ή 
θερμαινόμενου θαλασσινού νερού ή θερμού φυσικού 
νερού με προσθήκες ιαματικών φυσικών πόρων ή ζεστού 
φυσικού νερού με την προσθήκη πηλών, βοτάνων, φυτών, 
αρωμάτων, ηφαιστειακής ή χαλαζιακής άμμου, φωτός, 
θερμότητας, μασάζ, ατμόλουτρων διαφόρων τύπων, με 
σκοπό την παροχή υπηρεσιών αναζωογόνησης, ευεξίας 
και αισθητικής του σώματος. 

Τα κέντρα ιαματικού τουρισμού - θερμαλισμού και τα 
κέντρα θαλασσοθεραπείας δύνανται να περιλαμβάνουν 
εγκαταστάσεις αναζωογόνησης ή και ειδικές εγκατα¬ 
στάσεις φυσικής αποκατάστασης και προετοιμασίας 
αθλητών. 

Άρθρο 2 

Πεδίο εφαρμογής 

1. Οι διατάξεις του παρόντος νόμου έχουν εφαρμογή 
στις περιπτώσεις χρήσης ή άλλης αξιοποίησης ιαματι¬ 
κών φυσικών πόρων, καθώς και στα κέντρα θαλασσο¬ 
θεραπείας και αναζωογόνησης. 

2. Οι διατάξεις για την έρευνα ή εκμετάλλευση του 
γεωθερμικού δυναμικού δεν έχουν εφαρμογή στους ια¬ 
ματικούς φυσικούς πόρους. 

Άρθρο 3 

Χρήση ιαματικών φυσικών πόρων 

1. Οι ιαματικοί φυσικοί πόροι χρησιμοποιούνται ή αξι- 
οποιούνται στην περιοχή που εμφανίζονται με φυσική 
ανάβλυση ή άντληση με τεχνικό έργο. 

2. Οι ιαματικοί φυσικοί πόροι διατίθενται κατά προτε¬ 
ραιότητα για τις ανάγκες μονάδων ιαματικής θεραπείας 
και ακολούθως για τις ανάγκες κέντρων ιαματικού του¬ 
ρισμού - θερμαλισμού και κέντρων θαλασσοθεραπείας 
ή αναζωογόνησης. 

3. Αν υπάρχει επάρκεια ιαματικών φυσικών πόρων, 
αυτοί δύναται να διατίθενται σε περισσότερες μονάδες 
ιαματικής θεραπείας ή κέντρων ιαματικού τουρισμού 
- θερμαλισμού ή κέντρων θαλασσοθεραπείας ή ανα¬ 
ζωογόνησης της ευρύτερης περιοχής. 

4. Η διάθεση ιαματικών φυσικών πόρων για άλλες 
χρήσεις είναι δυνατή υπό την προϋπόθεση ότι καλύ¬ 
πτονται πλήρως οι ανάγκες ανάπτυξης του ιαματικού 
τουρισμού. 

5. Με απόφαση του Υπουργού Τουριστικής Ανάπτυ¬ 
ξης, η οποία εκδίδεται κατόπιν εισηγήσεως του Ε.Ο.Τ. 
και δημοσιεύεται στην Εφημερίδα της Κυβερνήσεως, 
καθορίζονται τα κριτήρια και ο τρόπος διανομής ιαμα¬ 
τικών φυσικών πόρων σε περισσότερες εγκαταστάσεις 
ιαματικού τουρισμού ή κέντρα θαλασσοθεραπείας ή 
αναζωογόνησης, καθώς και η διάθεση ιαματικών φυσι¬ 
κών πόρων για άλλες χρήσεις, όπως η εκμετάλλευση 
της γεωθερμικής ενέργειας. 

ΚΕΦΑΛΑΙΟ Β' 

ΑΝΑΓΝΩΡΙΣΗ - ΚΥΡΙΟΤΗΤΑ - 
ΜΗΤΡΩΟ ΙΑΜΑΤΙΚΩΝ ΦΥΣΙΚΩΝ ΠΟΡΩΝ 

Αρθρο 4 

Διαδικασία αναγνώρισης 

1. Για την αναγνώριση ιαματικών φυσικών πόρων 
απαιτείται αίτηση προς τον Ε.Ο.Τ. με τα απαιτούμενα 
δικαιολογητικά, την οποία μπορεί να υποβάλει ο κύριος, 
ο επικαρπωτής ή ο μισθωτής του ακινήτου στο οποίο 
αναβλύζει ή αντλείται ο φυσικός πόρος. 

Αίτηση για αναγνώριση προς τον Ε.Ο.Τ. μπορεί να 
υποβάλει και Οργανισμός Τοπικής Αυτοδιοίκησης 
(Ο.Τ.Α.) πρώτου ή δεύτερου βαθμού, στην περιφέρεια 
του οποίου βρίσκεται το ακίνητο, στο οποίο αναβλύζει 
ή αντλείται ο ιαματικός φυσικός πόρος. 

2. Η διαδικασία αναγνώρισης μπορεί να κινηθεί και 
αυτεπαγγέλτως από τον Ε.Ο.Τ.. Στην περίπτωση αυτή 
ο Ε.Ο.Τ. καταρτίζει φάκελο με τα σχετικά δικαιολογη- 
τικά. 

3. Με απόφαση του Υπουργού Τουριστικής Ανάπτυξης, 
η οποία δημοσιεύεται στην Εφημερίδα της Κυβερνήσε¬ 
ως, καθορίζονται ο τύπος, το περιεχόμενο της αίτησης 
αναγνώρισης ιαματικών φυσικών πόρων, τα απαιτούμενα 
δικαιολογητικά και η διαδικασία που ακολουθείται. 

Στα απαιτούμενα δικαιολογητικά περιλαμβάνεται το- 
πογραφικό διάγραμμα της τοποθεσίας που βρίσκεται 
η ιαματική πηγή, υδρογεωλογική μελέτη, ραδιολογική 
έκθεση, μικροβιολογικές, φυσικές και χημικές αναλύ¬ 
σεις, καθώς και υγειονομική έκθεση για τις ενδείξεις 
και αντενδείξεις των ιδιοτήτων του ιαματικού φυσικού 
πόρου. 

Άρθρο 5 

Αναγνώριση ιαματικών φυσικών πόρων - 
Κατάργηση διακρίσεων 

1. Φυσικοί πόροι που έχουν ιαματικές ιδιότητες ανα¬ 
γνωρίζονται με απόφαση του Υπουργού Τουριστικής 
Ανάπτυξης, η οποία δημοσιεύεται στην Εφημερίδα της 
Κυβερνήσεως, μετά από σύμφωνη γνώμη της Επιτροπής 
Προστασίας Ιαματικών Φυσικών Πόρων που προβλέ- 
πεται στο άρθρο 10 του παρόντος νόμου και πρόταση 
του Ε.Ο.Τ.. 

2. Η απόφαση αναγνώρισης φυσικών πόρων ως ια¬ 
ματικών αναφέρει το είδος του φυσικού πόρου, την 
τοποθεσία ανάβλυσης ή άντλησης, τα φυσικά, χημικά, 
ραδιολογικά και βιολογικά χαρακτηριστικά του, τις ια¬ 
ματικές ιδιότητες και τις ενδείξεις και αντενδείξεις για 
την ασφαλή χρήση του και συνοδεύεται από τοπογρα- 
φικό διάγραμμα, εγκεκριμένο από τον Ε.Ο.Τ., το οποίο 
σε φωτοσμίκρυνση συνδημοσιεύεται στην Εφημερίδα 
της Κυβερνήσεως και στο οποίο αποτυπώνεται η θέση 
ανάβλυσης ή άντλησης, καθώς και τα κτίσματα ή έργα 
που υπάρχουν γύρω από την ιαματική πηγή και σε από¬ 
σταση διακοσίων μέτρων από αυτή. 

3. Οι διατάξεις που διακρίνουν τις ιαματικές πηγές σε 
τοπικής και τουριστικής σημασίας καταργούνται. 


Αρθρο 6 

Κυριότητα ιαματικών φυσικών πόρων 

1. Οι ιαματικοί φυσικοί πόροι, που αναγνωρίζονται μετά 
την ισχύ του νόμου αυτού, ανήκουν κατά κυριότητα στον 
Ε.Ο.Τ. ανεξαρτήτως της κυριότητας του εδάφους επί 
του οποίου εμφανίζονται, αντλούνται ή αξιοποιούνται 
με οποιονδήποτε τρόπο, εκτός αν αυτοί ευρίσκονται σε 
κοινόχρηστους χώρους αιγιαλού και παραλίας οι οποίοι 
ανήκουν κατά κυριότητα στο Δημόσιο, ενώ η χρήση και 
η εκμετάλλευση ανήκει στον Ε.Ο.Τ.. 

2. Από την έναρξη ισχύος του παρόντος νόμου η κυρι¬ 
ότητα αναγνωρισμένων ιαματικών φυσικών πόρων που 
ανήκει στο Δημόσιο περιέρχεται αυτοδικαίως στον Ελ¬ 
ληνικό Οργανισμό Τουρισμού (Ε.Ο.Τ.). 

3. Από το νόμο αυτόν δεν θίγονται ιδιωτικά δικαιώματα 
κυριότητας επί αναγνωρισμένων ιαματικών πηγών που 
υφίσταντο κατά την 1.1.1920 σύμφωνα με το άρθρο 2 
του ν. 2188/1920. Το δικαίωμα κυριότητας ιδιωτών επί 
ιαματικών πηγών ασκείται εντός των ορίων της κείμενης 
νομοθεσίας. 

4. Σε περίπτωση λύσεως του Ε.Ο.Τ. ή καταργήσεως 
του δημόσιου χαρακτήρα του, η κυριότητα των ιαματι¬ 
κών φυσικών πόρων περιέρχεται στο Δημόσιο. 

Άρθρο 7 

Μητρώο Ιαματικών Φυσικών Πόρων 

1. Στον Ελληνικό Οργανισμό Τουρισμού (Ε.Ο.Τ.) τη¬ 
ρείται Γενικό Μητρώο Ιαματικών Φυσικών Πόρων, στο 
οποίο καταχωρίζονται οι αποφάσεις αναγνώρισης με 
τα δικαιολογητικά που τις συνοδεύουν. 

2. Στο Μητρώο καταχωρίζονται επίσης τοπογραφικά 
διαγράμματα του ακινήτου επί του οποίου αναβλύζει 
ιαματική πηγή ή αντλείται ιαματικός φυσικός πόρος, τίτ¬ 
λοι κυριότητος του ακινήτου, πάσης φύσεως αναλύσεις, 
ιατρικές εκθέσεις, υδρογεωλογικές μελέτες, αναλυτικά 
σχέδια υφιστάμενων ή μελλοντικών εγκαταστάσεων 
άντλησης ή εκμετάλλευσης, σχέδια μέτρων προστασίας, 
εκθέσεις ελέγχων διαφόρων αρχών, εκθέσεις ελέγχων 
του Ε.Ο.Τ., αντίγραφα αδειών για τις εγκαταστάσεις 
εκμεταλλεύσεως, αποφάσεις επιβολής μέτρων προστα¬ 
σίας ή αναθεωρήσεως αρχικών αδειών, αποφάσεων ή 
συμβάσεων παραχώρησης της εκμετάλλευσης ή άλλων 
συμβάσεων συνδεομένων με τη διαχείριση ή εκμετάλ¬ 
λευση των φυσικών πόρων, τυχόν απόφαση άρσης της 
αναγνώρισης και κάθε είδους στατιστικά στοιχεία σχε¬ 
τικά με την αξιοποίηση του ιαματικού φυσικού πόρου. 

3. Με απόφαση του Υπουργού Τουριστικής Ανάπτυξης 
ρυθμίζονται οι λεπτομέρειες της τηρήσεως του Γενικού 
Μητρώου Ιαματικών Φυσικών Πόρων, το οποίο δύναται 
να τηρείται και σε ηλεκτρονική μορφή. Με την ίδια από¬ 
φαση μπορεί να ορίζεται και η τήρηση περιφερειακών 
Μητρώων Ιαματικών Φυσικών Πόρων, καθώς και το πε¬ 
ριεχόμενο των Μητρώων αυτών. 

Άρθρο 8 

Άρση αναγνώρισης ιαματικών φυσικών πόρων 

1. Η αναγνώριση φυσικών πόρων ως ιαματικών αίρεται 
στις ακόλουθες περιπτώσεις: 

α) όταν μεταβληθούν τα φυσικά ή χημικά ή βιολογικά 
ή άλλα ποιοτικά χαρακτηριστικά του φυσικού πόρου με 
αποτέλεσμα να εκλείψουν οι αναγνωρισμένες ιαματικές 
ιδιότητές του. 

β) όταν λόγω ρυπάνσεως του υδροφόρου ορίζοντα ή 
της περιοχής στην οποία αναβλύζει ή αντλείται ο ιαμα¬ 
τικός φυσικός πόρος εκλείψουν οι ιαματικές ιδιότητες ή 
αλλοιωθούν τα χαρακτηριστικά του ιαματικού φυσικού 
πόρου ή δεν διασφαλίζεται πλέον η δημόσια υγεία. 

2. Η άρση της αναγνώρισης ιαματικών φυσικών πό¬ 
ρων γίνεται με απόφαση του Υπουργού Τουριστικής 
Ανάπτυξης, η οποία δημοσιεύεται στην Εφημερίδα της 
Κυβερνήσεως, μετά από σύμφωνη γνώμη της Επιτροπής 
Προστασίας Ιαματικών Φυσικών Πόρων και εισήγηση 
του Ε.Ο.Τ.. 

3. Με τη δημοσίευση της απόφασης για άρση της 
αναγνώρισης ιαματικών φυσικών πόρων θεωρείται ότι 
ανακαλούνται αυτοδικαίως όλες οι άδειες κέντρων ιαμα¬ 
τικού τουρισμού - θερμαλισμού και μονάδων ιαματικής 
θεραπείας και απαγορεύεται οποιαδήποτε χρήση του 
όρου «ιαματικός» από εγκαταστάσεις που έκαναν χρήση 
του συγκεκριμένου φυσικού πόρου. 

ΚΕΦΑΛΑΙΟ Γ 

ΠΡΟΣΤΑΣΙΑ ΙΑΜΑΤΙΚΩΝ ΦΥΣΙΚΩΝ ΠΟΡΩΝ 
Αρθρο 9 

Προστασία ιαματικών φυσικών πόρων 

1. Ο Ε.Ο.Τ. έχει την αρμοδιότητα προστασίας της ποι¬ 
ότητας, της ποσότητας και των φυσικών, χημικών και 
βιολογικών χαρακτηριστικών των ιαματικών φυσικών 
πόρων. 

2. Με προεδρικό διάταγμα, το οποίο εκδίδεται μετά 
από πρόταση των Υπουργών Περιβάλλοντος, Χωροτα¬ 
ξίας και Δημόσιων Έργων και Τουριστικής Ανάπτυξης, 
καθορίζονται ζώνες προστασίας των ιαματικών φυσικών 
πόρων ανάλογα με τα υδρογεωλογικά δεδομένα και το 
περιβάλλον κάθε ιαματικής πηγής. Με το ίδιο διάταγμα 
καθορίζονται τα ειδικότερα μέτρα προστασίας για κάθε 
ζώνη, ιδίως οι περιορισμοί στις χρήσεις γης εντός της 
έκτασης κάθε ζώνης προστασίας. 

3. Ο χωροταξικός σχεδιασμός, επεκτάσεις ή τροποποι¬ 
ήσεις υφιστάμενων σχεδίων πόλεων ή ο πολεοδομικός 
καθορισμός επιτρεπόμενων χρήσεων, όταν αφορούν 
ζώνες προστασίας ιαματικών πηγών, δεν πρέπει να αναι¬ 
ρούν ή παραβλάπτουν την προστασία των ιαματικών 
φυσικών πόρων. 

4. Η χωροθέτηση ή εγκατάσταση ή επέκταση γεωρ¬ 
γικών, κτηνοτροφικών, λατομικών, βιομηχανικών, βιοτε¬ 
χνικών ή τουριστικών μονάδων, καθώς και η εν γένει 
ανάπτυξη άλλων δραστηριοτήτων εντός των ζωνών 
προστασίας δεν πρέπει να επηρεάζει τη διατήρηση της 
ποιότητας ή ποσότητας των ιαματικών φυσικών πόρων 
και επιτρέπεται μετά από σύμφωνη γνώμη της Επιτρο¬ 
πής Προστασίας Ιαματικών Φυσικών Πόρων. 

5. Μετά από γνώμη της Επιτροπής Προστασίας Ια¬ 
ματικών Φυσικών Πόρων και απόφαση του αρμόδιου 
οργάνου του Ε.Ο.Τ., η οποία εγκρίνεται με κοινή από¬ 
φαση των Υπουργών Περιβάλλοντος, Χωροταξίας και 
ΔημόσιωνΈργων και Τουριστικής Ανάπτυξης και δημο¬ 
σιεύεται στην Εφημερίδα της Κυβερνήσεως, είναι δυ¬ 
νατόν να λαμβάνονται τα κατά περίπτωση κατάλληλα 
μέτρα για την προστασία αναγνωρισμένων ιαματικών 
φυσικών πόρων και να εξειδικεύονται οι επιτρεπόμενες 
ή μη δραστηριότητες και οι επιβαλλόμενοι περιορισμοί 
ανά ζώνη προστασίας. 

6. Στην απόφαση αναγνώρισης ιαματικών φυσικών 
πόρων είναι δυνατόν, μετά από γνώμη της Επιτροπής 
Προστασίας Ιαματικών Φυσικών Πόρων και εισήγηση 
του Ε.Ο.Τ., να περιλαμβάνονται και ειδικά μέτρα προ¬ 
στασίας, τόσο της περιοχής στην οποία αναβλύζει ή 
αντλείται ο ιαματικός φυσικός πόρος όσο και του υδρο¬ 
φόρου ορίζοντα. Σε περίπτωση που οι φυσικοί ιαματικοί 
πόροι εμπίπτουν σε κοινόχρηστους χώρους αιγιαλού 
παραλίας, αρμόδιος για την προστασία αυτών είναι ο 
Υπουργός Οικονομίας και Οικονομικών. 


Αρθρο 10 

Επιτροπή Προστασίας Ιαματικών Φυσικών Πόρων 

1. Συνιστάται Επιτροπή Προστασίας Ιαματικών Φυσι¬ 
κών Πόρων η οποία αποτελείται από: 

1) Ένα μέλος Δ.Ε.Π. ή ομότιμο καθηγητή Ανώτατου 
Πανεπιστημιακού Ιδρύματος με ειδικότητα σχετική με 
τους ιαματικούς πόρους, ως Πρόεδρο. 

2) Ένα μέλος του Νομικού Συμβουλίου του Κράτους 
ή δικηγόρο. 

3) Έναν Προϊστάμενο υπηρεσίας του Ε.Ο.Τ. που είναι 
αρμόδια για τους ιαματικούς φυσικούς πόρους. 

4) Έναν υπάλληλο του Γενικού Χημείου του Κράτους, 
με βαθμό Α', με ειδικότητα χημικού ή χημικού μηχανι¬ 
κού Α.Ε.Ι.. 

5) Έναν υπάλληλο του Ινστιτούτου Γεωλογικών και 
Μεταλλευτικών Ερευνών (Ι.Γ.Μ.Ε.) με βαθμό Α', πτυχι- 
ούχο Α.Ε.Ι.. 

6) Έναν υπάλληλο του Υπουργείου Ανάπτυξης με βαθ¬ 
μό Α', πτυχιούχο Α.Ε.Ι., από την υπηρεσία μεταλλείων, 
με ειδικότητα μεταλλειολόγου Α.Ε.Ι.. 

7) Έναν υπάλληλο του Υπουργείου Περιβάλλοντος, 
Χωροταξίας και ΔημόσιωνΈργων με βαθμό Α', πτυ¬ 
χιούχο Α.Ε.Ι., από την υπηρεσία που είναι αρμόδια για 
τη διαχείριση και προστασία των υδάτων ή από την 
υπηρεσία χωροταξίας. 

8) Έναν υπάλληλο του Υπουργείου Τουριστικής Ανά¬ 
πτυξης με βαθμό Α', πτυχιούχο Α.Ε.Ι. ή Τ.Ε.Ι.. 

9) Έναν υπάλληλο του Υπουργείου Υγείας και Κοινω¬ 
νικής Αλληλεγγύης με βαθμό Α', πτυχιούχο Α.Ε.Ι., της 
Διεύθυνσης Δημόσιας Υγιεινής ή της Διεύθυνσης Υγει¬ 
ονομικής Μηχανικής και Υγιεινής Περιβάλλοντος. 

10) Έναν ειδικό επιστήμονα ως εκπρόσωπο του Συν¬ 
δέσμου Δήμων και Κοινοτήτων Ιαματικών Πηγών Ελ¬ 
λάδας. 

11) Έναν ειδικό επιστήμονα που ορίζεται από τον 
Υπουργό Τουριστικής Ανάπτυξης. 

Ο Υπουργός Τουριστικής Ανάπτυξης επιλέγει τον 
Πρόεδρο, το νομικό μέλος της Επιτροπής και τους 
αναπληρωτές τους, ενώ τα λοιπά μέλη προτείνονται 
από τους καθ’ ύλην αρμόδιους φορείς τους με τους 
αναπληρωματικούς τους. Η συμμετοχή των μελών Δ.Ε.Π. 
Ανώτατων Εκπαιδευτικών Ιδρυμάτων στην Επιτροπή 
γίνεται σύμφωνα με τις διατάξεις των άρθρων 2 και 6 
του ν. 2530/1997, που αφορούν στις εξωπανεπιστημιακές 
δραστηριότητες και στα ασυμβίβαστα αντίστοιχα των 
μελών Δ.Ε.Π.. 

2. Η Επιτροπή Προστασίας Ιαματικών Φυσικών Πόρων 
συγκροτείται με απόφαση του Υπουργού Τουριστικής 
Ανάπτυξης, η οποία δημοσιεύεται στην Εφημερίδα της 
Κυβερνήσεως. Με την ίδια απόφαση ορίζονται και οι 
αναπληρωτές των μελών της, καθώς και ο γραμματέας 
της Επιτροπής με τον αναπληρωτή του. 

3. Η Επιτροπή Προστασίας Ιαματικών Φυσικών Πόρων 
υπάγεται στον Ε.Ο.Τ. και υποστηρίζεται στο έργο της 
από μόνιμη γραμματεία και προσωπικό που διαθέτει 
ο Ε.Ο.Τ.. 

4. Η Επιτροπή γνωμοδοτεί για όσα θέματα ορίζονται 
στο νόμο και για κάθε σχετικό θέμα που παραπέμπεται 
σε αυτήν από τον Υπουργό Τουριστικής Ανάπτυξης ή 
τον Ε.Ο.Τ.. 

5. Με απόφαση του Υπουργού Τουριστικής Ανάπτυ¬ 
ξης, η οποία δημοσιεύεται στην Εφημερίδα της Κυβερ¬ 
νήσεως, μπορεί να ρυθμίζονται θέματα σχετικά με τη 
λειτουργία της Επιτροπής, να παρέχεται η δυνατότητα 
και να καθορίζονται οι όροι συνεργασίας της με Πανε¬ 
πιστημιακά ή Τεχνολογικά Εκπαιδευτικά Ιδρύματα, μετά 

από σύμφωνη γνώμη των αρμόδιων οργάνων αυτών, 
καθώς και με Ερευνητικά Κέντρα της Ελλάδας ή του 
εξωτερικού, υπηρεσίες του Δημοσίου ή νομικά πρόσωπα 
του δημόσιου ή του ιδιωτικού τομέα ή εξειδικευμένους 
επιστήμονες. 

6. Με κοινή απόφαση των Υπουργών Οικονομίας και 
Οικονομικών και Τουριστικής Ανάπτυξης καθορίζεται 
η αποζημίωση του Προέδρου, των λοιπών μελών και 
του γραμματέα της Επιτροπής Προστασίας Ιαματικών 
Φυσικών Πόρων. 

Αρθρο 11 

Λήψη άμεσων μέτρων προστασίας 

Για την αποτροπή επικείμενου κινδύνου για τους ιαμα¬ 
τικούς φυσικούς πόρους δύναται ο Υπουργός Τουριστι¬ 
κής Ανάπτυξης με απόφασή του να επιβάλλει προσωρι- 
νώς περιορισμούς ή τη λήψη μέτρων προστασίας, πέραν 
των προβλεπομένων, σε έργα ή πάσης φύσεως δραστη¬ 
ριότητες εντός των υφιστάμενων ζωνών προστασίας. 
Γ ια την αποτροπή κινδύνου εκτός των υφιστάμενων 
ζωνών προστασίας, οι ως άνω προσωρινοί περιορισμοί 
και μέτρα προστασίας επιβάλλονται με κοινή απόφαση 
των Υπουργών Περιβάλλοντος, Χωροταξίας και Δημόσι- 
ων'Εργων και Τουριστικής Ανάπτυξης και τυχόν άλλου 
αρμόδιου Υπουργού. 

Οι αποφάσεις αυτές δημοσιεύονται στην Εφημερίδα 
της Κυβερνήσεως και ισχύουν μέχρι έξι (6) μήνες από 
τη δημοσίευσή τους, δύνανται δε να παραταθούν για 
ένα ακόμη εξάμηνο. 

Άρθρο 12 

Απαλλοτριώσεις - Παραχωρήσεις 

1. Επιτρέπεται η αναγκαστική απαλλοτρίωση υπέρ 
του Ε.Ο.Τ. ακινήτων εντός των οποίων αναβλύζουν ανα¬ 
γνωρισμένες ιαματικές πηγές ή αντλούνται ιαματικοί 
φυσικοί πόροι, καθώς και των αναγκαίων εκτάσεων προ- 
κειμένου να διασφαλιστεί η αποτελεσματική προστασία 
και η αειφορία των αναγνωρισμένων ιαματικών φυσικών 
πόρων ή να καταστεί εφικτή η τουριστική αξιοποίηση 
περιοχών στις οποίες αναβλύζουν ιαματικές πηγές. Οι 
απαλλοτριώσεις υπέρ του Ε.Ο.Τ. κηρύσσονται για λό¬ 
γους δημόσιας ωφέλειας σύμφωνα με τις διατάξεις του 
ν. 2882/2001, όπως ισχύουν και βαρύνουν τον προϋπο¬ 
λογισμό του Ε.Ο.Τ.. 

2. Εκτάσεις της παραγράφου 1 που ανήκουν στην ιδι¬ 
ωτική περιουσία του Δημοσίου δύνανται να παραχω- 
ρούνται κατά κυριότητα ή χρήση στον Ε.Ο.Τ. με κοινή 
απόφαση των Υπουργών Οικονομίας και Οικονομικών 
και Τουριστικής Ανάπτυξης, η οποία μεταγράφεται στο 
αρμόδιο υποθηκοφυλακείο και στο Κτηματολόγιο πλην 
περιπτώσεων εκτάσεων αιγιαλού, που παραχωρούνται 
μόνο κατά χρήση. 

3. Ακίνητα της παραγράφου 1 που ανήκουν στην ιδιω¬ 
τική περιουσία των οργανισμών τοπικής αυτοδιοίκησης 
μπορούν να απαλλοτριωθούν αναγκαστικώς υπέρ του 
Ε.Ο.Τ. ή να ανταλλαγούν με άλλες εκτάσεις του Ε.Ο.Τ. 
ή του Δημοσίου, σύμφωνα με τις διατάξεις του ν. 2882/ 
2001 ή να μεταβιβαστούν ή να παραχωρηθούν κατά 
χρήση στον Ε.Ο.Τ. ή να εισφερθούν σε επιχειρήσεις 
αξιοποίησης των ιαματικών φυσικών πόρων. 

4. Με κοινή απόφαση των Υπουργών Αγροτικής Ανά¬ 
πτυξης και Τροφίμων και Τουριστικής Ανάπτυξης επι¬ 
τρέπεται η παραχώρηση δασών και δασικών εκτάσεων 
προς τον Ε.Ο.Τ. για τη δημιουργία εγκαταστάσεων αξι¬ 
οποίησης ιαματικών πόρων, σύμφωνα με τις διατάξεις 
του Δασικού Κώδικα. 


ΚΕΦΑΛΑΙΟ Δ' 

ΔΙΑΧΕΙΡΙΣΗ ΙΑΜΑΤΙΚΩΝ ΦΥΣΙΚΩΝ ΠΟΡΩΝ 
Άρθρο 13 

Διαχείριση ιαματικών φυσικών πόρων 

1. Η διαχείριση των ιαματικών φυσικών πόρων ανή¬ 
κει στον Ε.Ο.Τ.. Η διαδικασία και οι όροι ανάθεσης της 
διαχείρισης των ιαματικών φυσικών πόρων σε τρίτους 
καθορίζονται με απόφαση του Υπουργού Τουριστικής 
Ανάπτυξης, η οποία εκδίδεται μετά από πρόταση του 
Ε.Ο.Τ. και δημοσιεύεται στην Εφημερίδα της Κυβερνή¬ 
σεως. 

2. Η διαχείριση των ιαματικών φυσικών πόρων περι¬ 
λαμβάνει κάθε μορφής αξιοποίηση των ιαματικών φυσι¬ 
κών πόρων, ιδίως τη χρήση τους σε εγκαταστάσεις του 
Ε.Ο.Τ., τη διάθεση και τη διανομή τους σε τρίτους έναντι 
ανταλλάγματος, την αποκλειστική ή μη παραχώρηση 
εκτάσεων και εγκαταστάσεων σε τρίτους για ορισμέ¬ 
νο χρόνο και έναντι ανταλλάγματος, την επεξεργασία, 
τυποποίηση και διάθεση ιαματικών φυσικών πόρων ή 
προϊόντων τους από τον Ε.Ο.Τ. ή από τρίτους, την εκμε¬ 
τάλλευση της γεωθερμικής ενέργειας, την εμφιάλωση ή 
την παραγωγή ειδικών προϊόντων με βάση τους ιαματι¬ 
κούς φυσικούς πόρους. Τα προαναφερόμενα ανταλλάγ¬ 
ματα από τη διαχείριση των ιαματικών φυσικών πόρων 
αποτελούν έσοδα του Ελληνικού Δημοσίου. 

3. Η διαχείριση των ιαματικών φυσικών πόρων λαμβά¬ 
νει υπόψη τις κατά προτεραιότητα χρήσεις της παρα¬ 
γράφου 1 του άρθρου 14, καθώς και την επάρκεια του 
διατιθέμενου φυσικού πόρου και πρέπει να εξασφαλίζει 
την αρχή της βιώσιμης ανάπτυξης ή τις ιαματικές του 
ιδιότητες. 

Άρθρο 14 

Διανομή ιαματικών φυσικών πόρων 

1. Ιαματικοί φυσικοί πόροι που βρίσκονται σε επαρ¬ 
κείς ποσότητες διανέμονται κατά προτεραιότητα σε 
εγκαταστάσεις ιαματικής θεραπείας, κέντρα ιαματικού 
τουρισμού - θερμαλισμού ή κέντρα θαλασσοθεραπεί¬ 
ας ή αναζωογόνησης της περιοχής που αναβλύζουν ή 
αντλούνται, υπό την προϋπόθεση ότι κατά τη διανομή 
δεν αλλοιώνονται τα χαρακτηριστικά τους και ιδίως οι 
ιαματικές τους ιδιότητες. 

2. Ο Ε.Ο.Τ. ή τρίτος στον οποίο ανατίθεται η διανομή 
ιαματικών φυσικών πόρων αναλαμβάνει την κατασκευή, 
συντήρηση, παρακολούθηση και λειτουργία των ανα¬ 
γκαίων για τη διανομή εγκαταστάσεων και δικτύων και 
έχει δικαίωμα να εισπράττει οικονομικό αντάλλαγμα 
από τα πρόσωπα στα οποία διανέμεται ο φυσικός πό¬ 
ρος. Τα εισπραττόμενα από τον Ε.Ο.Τ. ανταλλάγματα 
αποτελούν έσοδα του Ελληνικού Δημοσίου. 

3. Ο Ε.Ο.Τ. ή τρίτος διανομέας ιαματικών φυσικών 
πόρων μπορεί να προβαίνει στα αναγκαία τεχνικά έργα 
για την άντληση ή τη διατήρηση ή βελτίωση της από¬ 
δοσης υφιστάμενων έργων υδροληψίας ή την αύξηση 
της ποσότητας και διατήρηση της ποιότητας των ιαμα¬ 
τικών φυσικών πόρων ή την προστασία αυτών, καθώς 
και να εγκαθιστά δίκτυο διανομής διερχόμενο από κοι¬ 
νόχρηστους χώρους. Εφόσον είναι αναγκαία η διέλευση 
δικτύου από ιδιωτικά ακίνητα, με κοινή απόφαση των 
Υπουργών Οικονομίας και Οικονομικών και Τουριστικής 
Ανάπτυξης δύναται να κηρύσσεται απαλλοτρίωση ή να 
συνιστάται δουλεία υπέρ και με δαπάνες του Ε.Ο.Τ. κατ’ 
εφαρμογή των διατάξεων του Κώδικα Αναγκαστικών 
Απαλλοτριώσεων και σε περιπτώσεις αιγιαλού παρα¬ 
λίας, σύμφωνα και με τις διατάξεις του άρθρου 14 του 
ν. 2971/ 2001 (ΦΕΚ 285 Α'). 

4. Έργα υδροληψίας, μεταφοράς, αποθήκευσης, επε¬ 
ξεργασίας, βελτίωσης απόδοσης υφιστάμενων έργων, 
έρευνας, κατασκευής δικτύου μεταφοράς, διανομής και 
προστασίας ιαματικών φυσικών πόρων εγκρίνονται από 
τον Ε.Ο.Τ., αφού χορηγηθούν οι προβλεπόμενες από την 
κείμενη νομοθεσία αδειοδοτήσεις. 

5. Εφόσον ιαματικοί φυσικοί πόροι διανέμονται μέσω 
δικτύου, ο χρήστης αποκτά κυριότητα στο διατιθέμε¬ 
νο σε αυτόν φυσικό πόρο και καταβάλλει αντάλλαγμα 
ανάλογο με το είδος, τα ιδιαίτερα χαρακτηριστικά, τις 
συγκεκριμένες ιαματικές ιδιότητες, το κόστος άντλησης 
και διανομής αλλά και την ποσότητα του χρησιμοποι¬ 
ούμενου φυσικού πόρου. 

6. Με απόφαση του Υπουργού Τουριστικής Ανάπτυ¬ 
ξης η οποία εκδίδεται κατόπιν προτάσεως του Ε.Ο.Τ. 
και δημοσιεύεται στην Εφημερίδα της Κυβερνήσεως, 
ρυθμίζονται τα κριτήρια με τα οποία πρέπει να γίνεται 
η διανομή των ιαματικών φυσικών πόρων σε περισσό¬ 
τερες εγκαταστάσεις, ο τρόπος διανομής, οι προδια¬ 
γραφές των αναγκαίων για τη διανομή δικτύων, καθώς 
και οι προδιαγραφές για τη συντήρηση και ασφαλή 
λειτουργία των δικτύων διανομής και των αναγκαίων 
τεχνικών έργων, ο τρόπος και οι διαδικασίες ανάθεσης 
του έργου της διανομής σε τρίτους, καθώς και ο τρό¬ 
πος υπολογισμού του ανταλλάγματος του κυρίου του 
διατιθέμενου ιαματικού φυσικού πόρου, καθώς και του 
διανομέα για τις υπηρεσίες του και κάθε άλλη σχετική 
λεπτομέρεια. 

7. Ο διανομέας ιαματικών φυσικών πόρων δεν επιτρέ¬ 
πεται να είναι και χρήστης. 

Αρθρο 15 

Παραχωρήσεις σε τρίτους 

1. Ο Ε.Ο.Τ. δύναται να προβαίνει στην παραχώρηση 
της εκμετάλλευσης των ιαματικών φυσικών πόρων σε 
τρίτους μετά από προκήρυξη δημόσιου διαγωνισμού. 

2. Ανάλογα με την επάρκεια του παραχωρούμενου 
φυσικού πόρου ο Ε.Ο.Τ. μπορεί να προβαίνει σε μία ή 
περισσότερες παραχωρήσεις για κάθε ιαματική πηγή. 

3. Οι παραχωρήσεις σε τρίτους γίνονται με την προ¬ 
ϋπόθεση ότι ο παραχωρησιούχος θα αναλάβει για ορι¬ 
σμένο χρόνο την αποκλειστική ή εν μέρει εκμετάλλευση 
του διατιθέμενου ιαματικού φυσικού πόρου ή και ακινή¬ 
των ή εγκαταστάσεων του Ε.Ο.Τ.. Ο παραχωρησιούχος 
αναλαμβάνει την υποχρέωση να προβεί σε επενδύσεις 
σε υφιστάμενες ή νέες εγκαταστάσεις ιαματικού τουρι¬ 
σμού ή κέντρων θαλασσοθεραπείας ή αναζωογόνησης, 
τηρουμένων πάντα των διατάξεων του άρθρου 14 του 
ν. 2971/ 2001 στις περιπτώσεις που αφορούν κοινόχρη¬ 
στους χώρους αιγιαλού, παραλίας. 

4. Με απόφαση του Υπουργού Τουριστικής Ανάπτυξης 
και στις περιπτώσεις κοινόχρηστων χώρων αιγιαλού, πα¬ 
ραλίας και του Υπουργού Οικονομίας και Οικονομικών, 
η οποία δημοσιεύεται στην Εφημερίδα της Κυβερνήσε¬ 
ως, καθορίζονται οι βασικοί όροι των διακηρύξεων για 
την παραχώρηση ιαματικών φυσικών πόρων σε τρίτους. 
Στους όρους των διακηρύξεων αναφέρεται οπωσδήποτε 
το αντικείμενο της παραχώρησης (αποκλειστική ή εν 
μέρει εκμετάλλευση συγκεκριμένων ιαματικών φυσικών 
πόρων ή και εγκαταστάσεων), οι όροι της παραχώρησης 
και προσδιορίζεται ο ανώτατος χρόνος της παραχώ¬ 
ρησης, οι επενδύσεις που θα πρέπει να γίνουν και το 
αντάλλαγμα προς τον Ε.Ο.Τ., το οποίο αποτελεί έσοδο 
του Ελληνικού Δημοσίου. 


ΚΕΦΑΛΑΙΟ Ε' 

ΑΔΕΙΕΣ ΕΓΚΑΤΑΣΤΑΣΕΩΝ ΙΑΜΑΤΙΚΟΥ ΤΟΥΡΙΣΜΟΥ 
Αρθρο 16 

Προδιαγραφές εγκαταστάσεων 

1. Με απόφαση του αρμόδιου οργάνου του Ε.Ο.Τ., η 
οποία εγκρίνεται από τον Υπουργό Τουριστικής Ανά¬ 
πτυξης και δημοσιεύεται στην Εφημερίδα της Κυβερνή¬ 
σεως, καθορίζονται οι προδιαγραφές για την ανέγερση 
ή μετατροπή ή επέκταση των εγκαταστάσεων μονάδων 
ιαματικής θεραπείας και των κέντρων ιαματικού τουρι¬ 
σμού - θερμαλισμού, θαλασσοθεραπείας και αναζωο¬ 
γόνησης, καθώς επίσης και τα κριτήρια κατάταξης των 
εγκαταστάσεων αυτών σε κατηγορίες. 

2. Πριν από την υποβολή του σχετικού φακέλου στην 
πολεοδομική υπηρεσία για την έκδοση οικοδομικής 
άδειας απαιτείται προηγούμενη έγκριση του Ε.Ο.Τ. όλων 
των μελετών που αφορούν το κτίριο της εγκατάστασης. 
Στην περίπτωση που η έκδοση άδειας για οικοδομικές 
εργασίες αναφέρεται σε ακίνητο που απέχει εκατό (100) 
μέτρα από την ακτογραμμή, απαιτείται να γίνει, με ποινή 
ακυρότητας της πράξης αυτής, ο καθορισμός του αιγι- 
αλού και της παραλίας στην περιοχή αυτή σύμφωνα με 
τις διατάξεις του άρθρου 8 του ν. 2971/2001. 

Η διαδικασία ελέγχου, τα σχετικά δικαιολογητικά και 
κάθε αναγκαία λεπτομέρεια για την εφαρμογή της δι¬ 
άταξης της παρούσας παραγράφου καθορίζονται με 
απόφαση του αρμόδιου οργάνου του Ε.Ο.Τ. που δημο¬ 
σιεύεται στην Εφημερίδα της Κυβερνήσεως. 

3. Πριν από τη χορήγηση του ειδικού σήματος λει¬ 
τουργίας της παραγράφου 1 του άρθρου 17, ο Ε.Ο.Τ. 
διενεργεί αυτοψία για να διαπιστωθεί αν εφαρμόσθηκαν 
οι εγκεκριμένες μελέτες και τηρήθηκαν οι προβλεπό¬ 
μενες προδιαγραφές. 

Αρθρο 17 

Ειδικό σήμα λειτουργίας 

1. Μονάδες ιαματικής θεραπείας, κέντρα ιαματικού 
τουρισμού - θερμαλισμού, κέντρα θαλασσοθεραπείας 
και κέντρα αναζωογόνησης λειτουργούν με ειδικό σήμα 
λειτουργίας, το οποίο χορηγείται από τον Ε.Ο.Τ. και 
αναρτάται σε εμφανές κοινόχρηστο σημείο της επιχεί¬ 
ρησης προσιτό στο κοινό, στο χώρο υποδοχής ή της 
κυρίας εισόδου. 

2. Με απόφαση του Υπουργού Τουριστικής Ανάπτυ¬ 
ξης, η οποία εκδίδεται κατόπιν προτάσεως του Ε.Ο.Τ. 
και δημοσιεύεται στην Εφημερίδα της Κυβερνήσεως, 
ορίζονται οι όροι, οι προϋποθέσεις, οι οικονομικές επι¬ 
βαρύνσεις, η διαδικασία, τα απαραίτητα δικαιολογητικά 
και κάθε αναγκαία λεπτομέρεια για την απόκτηση του 
ειδικού σήματος λειτουργίας από τις επιχειρήσεις της 
προηγούμενης παραγράφου. 

3. Οι υφιστάμενες κατά την έναρξη ισχύος του παρό¬ 
ντος νόμου επιχειρήσεις της παραπάνω παραγράφου 1 
υποχρεούνται, εντός ενός (1) έτους από τη δημοσίευση 
της απόφασης της παραγράφου 2, να υποβάλουν στον 
Ε.Ο.Τ. αίτηση με τα καθορισμένα δικαιολογητικά προκει- 
μένου να τύχουν του ειδικού σήματος λειτουργίας. 

ΚΕΦΑΛΑΙΟ ΣΤ' 

ΕΛΕΓΧΟΙ ΕΓΚΑΤΑΣΤΑΣΕΩΝ - ΚΥΡΩΣΕΙΣ 
Αρθρο 18 

Έλεγχος επιχειρήσεων ιαματικού τουρισμού 

1. Ο Ε.Ο.Τ. έχει την αρμοδιότητα να διενεργεί ελέγχους 
σε όλες τις μονάδες ιαματικής θεραπείας, τα κέντρα 

ιαματικού τουρισμού - θερμαλισμού, θαλασσοθεραπείας 
και αναζωογόνησης, ακόμα και αν αυτές λειτουργούν 
ως τμήματα άλλων επιχειρήσεων ή είναι εγκατεστη¬ 
μένες σε κτίρια τρίτων, προκειμένου να διαπιστώνει 
τη συμμόρφωσή τους με τις διατάξεις του παρόντος 
νόμου και γενικά κάθε διατάξεως που αποβλέπει στην 
αναβάθμιση των παρεχόμενων υπηρεσιών ή την προ¬ 
στασία των χρηστών. 

2. Με προεδρικό διάταγμα, το οποίο εκδίδεται με πρό¬ 
ταση του Υπουργού Τουριστικής Ανάπτυξης και του 
κατά περίπτωση αρμόδιου Υπουργού, μετά από εισήγη¬ 
ση του Ε.Ο.Τ., ορίζεται ο τρόπος διενέργειας των παρα¬ 
πάνω ελέγχων, ο τρόπος διαπίστωσης των παραβάσεων, 
οι κυρώσεις που επιβάλλονται στους παραβάτες και 
κάθε αναγκαία λεπτομέρεια. 

Άρθρο 19 
Κυρώσεις 

1. Οι εκμεταλλευόμενοι επιχειρήσεις ιαματικής θερα¬ 
πείας, κέντρων ιαματικού τουρισμού - θερμαλισμού, κέ¬ 
ντρων θαλασσοθεραπείας και κέντρων αναζωογόνησης 
υποχρεούνται να γνωστοποιούν στον Ε.Ο.Τ., στην αρχή 
εκάστου έτους, τις τιμές των παρεχόμενων από αυτά 
υπηρεσιών και να τις τηρούν αμετάβλητες για ένα (1) 
έτος. 

Η παράλειψη ή η ανακριβής γνωστοποίηση στον Ε.Ο.Τ. 
των τιμών των παρεχόμενων υπηρεσιών επισύρει πρό¬ 
στιμο, το οποίο επιβάλλεται με απόφαση του Ε.Ο.Τ.. 

2. Στις επιχειρήσεις ιαματικής θεραπείας, ιαματικού 
τουρισμού - θερμαλισμού, κέντρων θαλασσοθεραπείας 
ή κέντρων αναζωογόνησης που λειτουργούν χωρίς το 
προβλεπόμενο, από τις διατάξεις του παρόντος, ειδικό 
σήμα λειτουργίας, επιβάλλεται πρόστιμο με απόφαση 
του αρμόδιου οργάνου του Ε.Ο.Τ. και σφράγιση της 
επιχείρησης. Σε περίπτωση παράνομης λειτουργίας της 
εγκατάστασης, παρά το σφράγισμα αυτής, επιβάλλεται 
νέα σφράγιση και νέο πρόστιμο. 

Σε περίπτωση κάθε νέας υποτροπής επιβάλλεται πρό¬ 
στιμο και εκ νέου σφράγιση της εγκατάστασης, ενώ 
στα φυσικά πρόσωπα που διοικούν ή διαχειρίζονται ή 
κατέχουν την εγκατάσταση ή στα φυσικά πρόσωπα, που 
είναι διαχειριστές ή διοικούν το νομικό πρόσωπο στο 
οποίο ανήκει ή το οποίο έχει τη διαχείριση της εγκα¬ 
τάστασης, επιβάλλεται ποινή φυλάκισης τουλάχιστον 
ενός (1) έτους. 

3. Όπου κατά τις διατάξεις του παρόντος νόμου ή 
των κατ’ εξουσιοδότηση αυτού εκδιδόμενων πράξεων 
προβλέπεται επιβολή προστίμου, τούτο επιβάλλεται με 
απόφαση του αρμόδιου οργάνου του Ε.Ο.Τ., βεβαιώνεται 
στην αρμόδια Δ.Ο.Υ., εισπράττεται κατά τις διατάξεις 
του Κ.Ε.Δ.Ε. και αποτελεί έσοδο του Δημοσίου. 

4. Με απόφαση των Υπουργών Οικονομίας και Οικονο¬ 
μικών και Τουριστικής Ανάπτυξης, η οποία δημοσιεύεται 
στην Εφημερίδα της Κυβερνήσεως, καθορίζεται το ύψος 
των επιβαλλόμενων κατά περίπτωση προστίμων λαμβά- 
νοντας υπόψη ιδίως τη σοβαρότητα της παράβασης και 
την υποτροπή, καθώς και κάθε λεπτομέρεια σχετική με 
τη διαδικασία διαπίστωσης και επιβολής αυτών. 

ΚΕΦΑΛΑΙΟ Ζ' 

ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ 
Αρθρο 20 

Υφιστάμενη προστασία ιαματικών πηγών 

Διατάξεις που ισχύουν κατά τη δημοσίευση του πα¬ 
ρόντος νόμου και αφορούν στην προστασία των ιαμα¬ 
τικών πηγών διατηρούνται σε ισχύ, μέχρι να εκδοθούν 


τα προβλεπόμενα στο άρθρο 9 του παρόντος νόμου 
προεδρικά διατάγματα, οπότε παύουν να ισχύουν. 

Αρθρο 21 

Διάρκεια υφιστάμενων παραχωρήσεων και 
συμβάσεων 

1. α. Διοικητικές πράξεις με τις οποίες είχαν παραχω- 
ρηθεί ιαματικές πηγές τοπικής σημασίας εξακολουθούν 
να ισχύουν με την επιφύλαξη της παραγράφου 5 του 
άρθρου 3 του παρόντος για δέκα (10) έτη από τη δημο¬ 
σίευση του νόμου αυτού, ανεξάρτητα από τον οριζόμενο 
σε αυτές χρόνο παραχωρήσεως. 

β. Διοικητικές πράξεις με τις οποίες είχε παραχωρηθεί 
η εκμετάλλευση ιαματικών πηγών σε οργανισμούς το¬ 
πικής αυτοδιοίκησης, η διάρκεια των οποίων έχει λήξει, 
παρατείνονται με την επιφύλαξη της παραγράφου 5 
του άρθρου 3 του παρόντος από την ημερομηνία που 
έληξαν και για δέκα (10) χρόνια μετά τη δημοσίευση του 
παρόντος νόμου, εκτός αν δεν συναινεί ο Ο.Τ.Α.. 

γ. Οργανισμοί Τοπικής Αυτοδιοίκησης, στους οποίους 
είχε παραχωρηθεί με οποιονδήποτε τρόπο η εκμετάλ¬ 
λευση ιαματικών φυσικών πόρων, έχουν δικαίωμα και 
μετά την πάροδο δεκαετίας από τη δημοσίευση του πα¬ 
ρόντος νόμου να ζητήσουν με αίτησή τους από τον Ε.Ο.Τ. 
την εκ νέου παραχώρηση της εκμετάλλευσης ιαματικών 
πηγών χωρίς διαγωνισμό και για χρονικό διάστημα όχι 
μεγαλύτερο των δέκα (10) ετών. Στις περιπτώσεις αυ¬ 
τές ο Ε.Ο.Τ. συνάπτει με τους ενδιαφερομένους Ο.Τ.Α. 
συμβάσεις παραχώρησης της εκμετάλλευσης ιαματικών 
φυσικών πόρων ανάλογες με τις περιπτώσεις παραχω¬ 
ρήσεων σε τρίτους κατόπιν διαγωνισμού. 

δ. Προϋπόθεση για τη σύναψη συμβάσεως του Ε.Ο.Τ. 
με τους ενδιαφερομένους Ο.Τ.Α. είναι η προηγούμενη 
συμμόρφωση των Ο.Τ.Α. με τις διατάξεις του παρόντος 
νόμου και των κανονιστικών πράξεων, που θα εκδοθούν 
σε εφαρμογή του, τόσο σε σχέση με τον υπό εκμετάλ¬ 
λευση ιαματικό φυσικό πόρο όσο και σε σχέση με τις 
παραχωρούμενες ή υφιστάμενες εγκαταστάσεις. 

2. α. Οι ιαματικές πηγές που είχαν χαρακτηρισθεί πριν 
από την ισχύ του παρόντος νόμου ως πηγές τουριστικής 
σημασίας και των οποίων η διοίκηση και διαχείριση πε¬ 
ριήλθε στην ανώνυμη εταιρεία «ΕΤΑΙΡΕΙΑ ΤΟΥΡΙΣΤΙΚΗΣ 
ΑΝΑΠΤΥΞΗΣ Α.Ε.» δυνάμει των νόμων 2636/1998 (ΦΕΚ 
198 Α') και 2837/2000 (ΦΕΚ 178 Α') παραμένουν στη διοί¬ 
κηση και διαχείριση αυτής, εκτός εάν με απόφαση του 
Υπουργού Τουριστικής Ανάπτυξης, η οποία δημοσιεύεται 
στην Εφημερίδα της Κυβερνήσεως, ανατεθεί η διοίκηση 
και διαχείριση αυτών στον Ε.Ο.Τ.. 

β. Συμβάσεις με τις οποίες παραχωρήθηκαν ή μισθώ¬ 
θηκαν ιαματικές πηγές από τον Ε.Ο.Τ. ή την ανώνυμη 
εταιρεία «ΕΤΑΙΡΕΙΑ ΤΟΥΡΙΣΤΙΚΗΣ ΑΝΑΠΤΥΞΗΣ Α.Ε.» σε 
ιδιώτες εξακολουθούν να ισχύουν μέχρι τη λήξη του 
συμβατικού χρόνου με τις προϋποθέσεις των διατάξεων 
των άρθρων 22 και 23 του παρόντος νόμου, η μη τήρηση 
των οποίων αποτελεί λόγο καταγγελίας της σύμβασης 
παραχώρησης, μίσθωσης ή υπομίσθωσης. 

Αρθρο 22 

Αναγνώριση υφιστάμενων ιαματικών πηγών 
Καταχώριση στο Μητρώο 

1. Όσοι διοικούν ή διαχειρίζονται ή εκμεταλλεύονται 
ιαματικούς φυσικούς πόρους έχουν υποχρέωση εντός 
τριών (3) ετών από την ισχύ του παρόντος νόμου να 
υποβάλουν αίτηση στον Ε.Ο.Τ. με όλα τα απαιτούμενα 
δικαιολογητικά, προκειμένου να εκδοθεί η απόφαση του 
Υπουργού Τουριστικής Ανάπτυξης περί αναγνώρισης 

του ιαματικού φυσικού πόρου σύμφωνα με τις διατάξεις 
του άρθρου 5 του παρόντος νόμου. 

2. Όσοι διοικούν ή διαχειρίζονται ή εκμεταλλεύονται 
υφιστάμενους ιαματικούς φυσικούς πόρους υποχρεού- 
νται να υποβάλουν αιτήσεις στον Ε.Ο.Τ. για την κατα¬ 
χώρισή τους στο Μητρώο Ιαματικών Φυσικών Πόρων 
και Πηγών. 

Στο Μητρώο καταχωρίζονται προσωρινώς όλα τα 
στοιχεία που υπάρχουν για τον υφιστάμενο ιαματικό 
φυσικό πόρο. 

3. Τα δικαιολογητικά, που υποβάλλονται στον Ε.Ο.Τ. 
μαζί με τις αιτήσεις αναγνώρισης των υφιστάμενων ια¬ 
ματικών πηγών, καταχωρίζονται προσωρινώς στο Μη¬ 
τρώο μέχρι να εκδοθεί η απόφαση για την αναγνώριση 
της συγκεκριμένης ιαματικής πηγής. Μετά την έκδοση 
της απόφασης αναγνώρισης οριστικοποιείται η κατα¬ 
χώριση και συμπληρώνεται με τυχόν νέα στοιχεία. 

4. Διοικητικές πράξεις παραχώρησης της διαχείρισης 
και εκμετάλλευσης ιαματικών φυσικών πόρων ανακα¬ 
λούνται αυτοδικαίως, αν οι υπόχρεοι δεν υποβάλλουν 
εμπρόθεσμα στον Ε.Ο.Τ. αιτήσεις αναγνώρισης με όλα 
τα απαιτούμενα δικαιολογητικά. Ο Ε.Ο.Τ. εκδίδει διαπι- 
στωτική πράξη για την αυτοδίκαιη ανάκληση των πρά¬ 
ξεων παραχώρησης της διαχείρισης ή εκμετάλλευσης 
και αποβάλλει τους κατόχους από τους χώρους και 
εγκαταστάσεις του. 

5. Στις περιπτώσεις αυτοδίκαιης ανάκλησης της δι¬ 
οικητικής πράξης παραχώρησης της διαχείρισης ή 
εκμετάλλευσης ιαματικών φυσικών πόρων, η εκ νέου 
παραχώρηση της διαχείρισης ή εκμετάλλευσης των 
συγκεκριμένων ιαματικών φυσικών πόρων επιτρέπεται 
μόνο κατόπιν δημόσιου διαγωνισμού. 

Άρθρο 23 

Υφιστάμενες εγκαταστάσεις 

1. Τα πρόσωπα που διοικούν ή διαχειρίζονται ή έχουν 
αναλάβει τη λειτουργία εγκαταστάσεων ιαματικής θε¬ 
ραπείας, καθώς και πάσης φύσεως εγκαταστάσεων στις 
οποίες γίνεται χρήση ιαματικών φυσικών πόρων και οι 
οποίες υφίστανται κατά τη δημοσίευση του παρόντος νό¬ 
μου, υποχρεούνται να προσαρμοστούν στις διατάξεις του 
νόμου αυτού και των εκτελεστικών κανονιστικών πράξεων 
εντός τριών (3) ετών από τη δημοσίευση του νόμου και 
των σχετικών εκτελεστικών κανονιστικών πράξεων. 

2. Εγκαταστάσεις για τις οποίες δεν έχει γίνει προ¬ 
σαρμογή στις διατάξεις του παρόντος νόμου εντός της 
προθεσμίας της προηγούμενης παραγράφου θεωρείται 
ότι δεν έχουν άδεια λειτουργίας. Η λειτουργία τους 
επιτρέπεται μόνο αν διαπιστωθεί από τον Ε.Ο.Τ. ότι τη¬ 
ρούνται οι ισχύουσες διατάξεις και χορηγηθεί το ειδικό 
σήμα λειτουργίας. 

3. Στα πρόσωπα που διοικούν ή διαχειρίζονται ή κα¬ 
τέχουν και λειτουργούν εγκαταστάσεις, στις οποίες 
γίνεται χρήση ιαματικών φυσικών πόρων χωρίς να είναι 
εφοδιασμένες με το ειδικό σήμα λειτουργίας του Ε.Ο.Τ., 
επιβάλλεται πρόστιμο και σφράγιση της εγκατάστασης 
σύμφωνα με το άρθρο 19. 

4. Άδειες λειτουργίας που έχουν χορηγηθεί σε υφιστά¬ 
μενες εγκαταστάσεις εξακολουθούν να ισχύουν για όσο 
χρόνο προβλέπεται από τις κείμενες διατάξεις με την 
επιφύλαξη της παραγράφου 1 του παρόντος άρθρου. 

5. Αιτήσεις για ανανέωση υφιστάμενων αδειών ή για 
χορήγηση άδειας επέκτασης ή μεταρρύθμισης υφιστά¬ 
μενων εγκαταστάσεων, οι οποίες υποβάλλονται μετά τη 
δημοσίευση του νόμου αυτού, εξετάζονται σύμφωνα με 
τις διατάξεις του παρόντος νόμου και των κανονιστικών 
πράξεων που εκδίδονται σε εκτέλεση αυτού. 


ΜΕΡΟΣ ΔΕΥΤΕΡΟ 
ΛΟΙΠΕΣ ΔΙΑΤΑΞΕΙΣ 

Άρθρο 24 

Διεύρυνση σύνθεσης Εθνικού Συμβουλίου Τουρισμού 

Η παράγραφος 1 του άρθρου 6 του ν. 3270/2004 (ΦΕΚ 
187 Α') αντικαθίσταται ως εξής: 

«1. Τα μέλη του Εθνικού Συμβουλίου Τουρισμού της 
παραγράφου 5 του άρθρου 24 του ν. 2636/1998 δεν 
μπορεί να υπερβαίνουν τα σαράντα (40).» 

Άρθρο 25 

1. Για την άσκηση των αρμοδιοτήτων του Υπουργείου 
Τουριστικής Ανάπτυξης και τη στελέχωση των Υπηρε¬ 
σιών του συνιστώνταί: 

α. Σαράντα έξι (46) νέες οργανικές θέσεις μόνιμου 
προσωπικού, οι οποίες κατανέμονται κατά κατηγορία 
και κλάδο ως εξής: 

Α/Α ΚΑΤΗΓΟΡΙΕΣ/ΚΛΑΔΟΙ ΣΥΝΙΣΤΩΜΕΝΕΣ 

ΘΕΣΕΙΣ 

1. ΠΕ ΔΙΟΙΚΗΤΙΚΟΥ-ΟΙΚΟΝΟΜΙΚΟΥ 8 

2. ΠΕ ΜΗΧΑΝΙΚΩΝ 3 

3. ΤΕ ΜΗΧΑΝΙΚΩΝ 3 

4. ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 30 

5. ΥΕ ΕΠΙΜΕΛΗΤΩΝ 2 

Οι παραπάνω συνιστώμενες θέσεις προστίθενται κατά 
κατηγορία και κλάδο όπου υφίστανται στις αντίστοιχες 
οργανικές θέσεις μόνιμου προσωπικού της παρ. 4 του 
άρθρου 16 του π.δ. 149/2005 (ΦΕΚ 211 Α'). 

β. Δύο (2) θέσεις ελεγκτών ιατρών, ειδικότητας παθο¬ 
λόγου ή γενικής ιατρικής σύμφωνα με το άρθρο 60 του 
ν. 1943/1991 (ΦΕΚ 50 Α'). 

2. Τα απαιτούμενα προσόντα, η διαδικασία πρόσλη¬ 
ψης, η χρονική διάρκεια της σύμβασης, όπου απαιτείται, 
και κάθε αναγκαία λεπτομέρεια για την πρόσληψη του 
προσωπικού των περιπτώσεων α', γ' και δ' της παρα¬ 
γράφου 7 του άρθρου 16 του π.δ. 149/2005 (ΦΕΚ 211 Α') 
καθορίζονται με απόφαση του Υπουργού Τουριστικής 
Ανάπτυξης, η οποία δημοσιεύεται στην Εφημερίδα της 
Κυβερνήσεως. Οι αποδοχές των προσλαμβανομένων για 
την κάλυψη των θέσεων των παραπάνω περιπτώσεων γ' 
και δ' της παρ. 7 του άρθρου 16 του π.δ. 149/2005 (ΦΕΚ 
211 Α') καθορίζονται με κοινή απόφαση των Υπουργών 
Οικονομίας και Οικονομικών και Τουριστικής Ανάπτυξης 
σε ποσά που δεν υπερβαίνουν τις αποδοχές των προϊ¬ 
σταμένων των Διευθύνσεων του Υπουργείου και αυτές 
των ειδικών συνεργατών του γραφείου του Υπουργού 
αντίστοιχα. 

3. Η προθεσμία της περίπτωσης στ' της παραγράφου 
5 του άρθρου 8 του ν. 3270/ 2004 (ΦΕΚ 187 Α') παρατεί- 
νεται από τη λήξη της μέχρι την 31.12.2006. 

4. Με απόφαση του Υπουργού Τουριστικής Ανάπτυξης 
δύναται να συνιστώνταί επιτροπές για την κατάρτιση και 
επεξεργασία σχεδίων νόμων, κανονιστικών προεδρικών 
διαταγμάτων και υπουργικών αποφάσεων, καθώς και για 
τον καθορισμό προδιαγραφών τουριστικών προϊόντων 
και εγκαταστάσεων. Η αμοιβή των μελών των ως άνω 
επιτροπών και των γραμματέων τους καθορίζεται με 
κοινή απόφαση των Υπουργών Οικονομίας και Οικονο¬ 
μικών και Τουριστικής Ανάπτυξης. 

Αρθρο 26 

Απαλλαγή του Ελληνικού Δημοσίου από κρατήσεις ή 
εισφορές και μείωση δικαιωμάτων συμβολαιογράφων 
και υποθηκοφυλάκων 

1. Το Δημόσιο απαλλάσσεται από οποιαδήποτε κρά¬ 
τηση, εισφορά ή δικαίωμα υπέρ οποιουδήποτε νομικού 

προσώπου δημοσίου δικαίου και ασφαλιστικού οργανι¬ 
σμού ή οποιουδήποτε τρίτου, για συμβάσεις, εμπράγμα¬ 
τες ή ενοχικές, που καταρτίζει με οποιοδήποτε φυσικό 
ή νομικό πρόσωπο, με συμβολαιογραφικό ή ιδιωτικό 
έγγραφο, για δημιουργία τουριστικών λιμένων, σύμφωνα 
με τα άρθρα 29 και επόμενα του ν. 2160/1993 (ΦΕΚ 118 
Α'). Τα δικαιώματα και οι αμοιβές των συμβολαιογράφων 
και υποθηκοφυλάκων για τις συμβάσεις αυτές και κάθε 
άλλη προς πραγμάτωση αυτών πράξη περιορίζονται στο 
δέκα τοις εκατό (10%) των προβλεπομένων. 

2. Τυχόν οφειλόμενα από το Δημόσιο δικαιώματα, ει¬ 
σφορές, κρατήσεις ή αμοιβές προς Ν.Π.Δ.Δ. για συμβά¬ 
σεις που καταρτίστηκαν μετά την έναρξη ισχύος του 
ν. 2160/1993 και μέχρι την έναρξη ισχύος του παρόντος 
αποσβέννυνται, τυχόν δε καταβληθέντα δεν αναζητού- 
νται. 

Άρθρο 27 
Τουριστικά τρένα 

1. Η παρ. 5 του άρθρου 30 του ν. 2636/1998 (ΦΕΚ 198 
Α') αντικαθίσταται ως εξής: 

«5. Με κοινή απόφαση των Υπουργών Τουριστικής Ανά¬ 
πτυξης και Μεταφορών και Επικοινωνιών εξειδικεύονται 
τα κριτήρια προσδιορισμού των γεωγραφικών περιοχών 
κυκλοφορίας, οι προϋποθέσεις θέσης σε κυκλοφορία 
του τουριστικού τρένου, τα απαιτούμενα δικαιολογητι- 
κά ταξινόμησης, οι όροι λειτουργίας των τουριστικών 
τρένων, η επιβολή διοικητικών κυρώσεων για παράβαση 
των όρων αυτών και κάθε άλλη σχετική λεπτομέρεια.» 

2. Η περίπτωση γ' της παραγράφου 6 του άρθρου 30 
του ν. 2636/1998 (ΦΕΚ 198 Α') αντικαθίσταται ως εξής: 
«γ) του άρθρου 13 του ν. 2446/1996 (ΦΕΚ 276 Α')». 

Αρθρο 28 

Η διάταξη της παραγράφου 32 του άρθρου 10 του ν. 
3207/2003 (ΦΕΚ 302 Α') τροποποιείται ως εξής: 

«32. Μόνιμοι αρχαιολόγοι του Υπουργείου Πολιτισμού 
επιτρέπεται να πραγματοποιούν ξεναγήσεις χωρίς αμοι¬ 
βή κατόπιν αδείας της Γ ενικής Διεύθυνσης Αρχαιοτήτων 
και Πολιτιστικής Κληρονομιάς σε επίσημους προσκεκλη¬ 
μένους και αντιπροσωπείες που επισκέπτονται τη χώρα 
στο πλαίσιο διεθνών σχέσεων. Ξεναγήσεις σε αρχαιο¬ 
λογικούς χώρους και μουσεία επιτρέπεται να γίνονται 
και από τον εκπαιδευτικό που συνοδεύει τους φοιτητές, 
σπουδαστές και μαθητές σχολείων.» 

Αρθρο 29 

Εκμισθώσεις ακινήτων της Εκκλησίας 

Στην παράγραφο 17 του άρθρου 6 του ν. 2160/1993 
(ΦΕΚ 118 Α'), όπως τροποποιήθηκε με την παράγραφο 3 
του άρθρου 39 του ν. 3105/2003 (ΦΕΚ 29 Α'), προστίθεται 
εδάφιο ως εξής: 

«Οι παραπάνω διατάξεις του πρώτου και του τρίτου 
εδαφίου της παραγράφου αυτής εφαρμόζονται και για 
μακροχρόνιες μισθώσεις για τουριστικούς σκοπούς ακι¬ 
νήτων της Εκκλησίας της Ελλάδος, της Εκκλησίας της 
Κρήτης, των Ιερών Μητροπόλεων της Δωδεκανήσου, 
των Ιερών Μονών και λοιπών Εκκλησιαστικών Νομικών 
Προσώπων Δημοσίου Δικαίου των παραπάνω, των Ιε¬ 
ρών Μητροπόλεων της Εκκλησίας της Ελλάδος και της 
Εκκλησίας της Κρήτης, των Ιερών Μονών του Αγίου 
Όρους, των Πατριαρχικών Μονών στη Θεσσαλονίκη, 
στη Χαλκιδική και στην Πάτμο.» 

Αρθρο 30 

Στο τέλος της παραγράφου 9 του άρθρου 1 του ν. 
3270/ 2004 (ΦΕΚ 187 Α') προστίθεται διάταξη ως ακο¬ 
λούθως: 


«Διαφημιστικά προγράμματα και γενικά ενέργειες, που 
αφορούν την τουριστική προβολή και διαφήμιση της 
χώρας ή περιοχών αυτής στο εσωτερικό και εξωτερικό, 
ιδίως με συμμετοχή σε εκθέσεις, ή διαφημίσεις σε μέσα 
μαζικής ενημέρωσης ή καταχωρήσεις σε έντυπα ή εκδό¬ 
σεις τους ως και με οποιονδήποτε άλλον τρόπο και τα 
οποία καταρτίζονται ή υλοποιούνται από οποιονδήποτε 
φορέα του Δημοσίου, της Τοπικής Αυτοδιοίκησης και 
γενικά του ευρύτερου δημόσιου τομέα, όπως κάθε φορά 
αυτός προσδιορίζεται, ανεξάρτητα αν εκτελούνται με 
χρηματοδότηση από πόρους εθνικούς ή ευρωπαϊκούς ή 
ίδιους πόρους του φορέα υλοποίησής τους, πρέπει να 
τελούν σε πλήρη εναρμόνιση προς το γενικό σχεδίασμά 
και την εξυπηρέτηση των στόχων του προγράμματος 
τουριστικής προβολής της χώρας ή των περιοχών αυτής, 
που καταρτίζει το Υπουργείο Τουριστικής Ανάπτυξης 
σε συνεργασία με τον Ελληνικό Οργανισμό Τουρισμού. 
Για την υλοποίηση των παραπάνω προγραμμάτων και 
ενεργειών απαιτείται η προηγούμενη σύμφωνη γνώμη 
του Υπουργείου Τουριστικής Ανάπτυξης.» 

Αρθρο 31 

Ρυθμίσεις για τα όργανα διοίκησης του Ε.Ο.Τ. 

1. Στο τέλος της παραγράφου 5 του άρθρου 4 του ν. 
3270/2004 (ΦΕΚ 187 Α') προστίθενται στοιχεία (ε), (στ) 
και (ζ) ως εξής: 

«ε) Αποφασίζει για την άσκηση αγωγών ή κάθε άλλου 
ένδικου βοηθήματος, καθώς επίσης και για την άσκη¬ 
ση τακτικών και εκτάκτων ενδίκων μέσων και παρέχει 
στους δικηγόρους του Ε.Ο.Τ. με έμμισθη εντολή ή σε 
άλλους δικηγόρους τη δικαστική πληρεξουσιότητα για 
την άσκηση αυτών. 

στ) Εισηγείται στο Δ.Σ. την αποδοχή των δικαστι¬ 
κών αποφάσεων, καθώς και την παραίτηση από ένδικα 
μέσα. 

ζ) Οι ως άνω υπό στοιχεία (ε) και (στ) περιγραφόμενες 
αρμοδιότητες δεν ισχύουν όταν πρόκειται για αμοιβές, 
αποζημιώσεις ή κάθε είδους παροχές που αναφέρονται 
στους υπαλλήλους και δικηγόρους του Οργανισμού.» 

2. Μετά την παράγραφο 5 του άρθρου 4 του ν. 3270/ 
2004 (ΦΕΚ 187 Α') προστίθενται παράγραφοι 5Α και 5Β 
ως εξής: 

«5Α. Ο Πρόεδρος και ο Γ ενικός Γ ραμματέας του Ε.Ο.Τ. 
με αποφάσεις τους, οι οποίες δημοσιεύονται στην Εφη¬ 
μερίδα της Κυβερνήσεως, μπορούν να μεταβιβάζουν 
συγκεκριμένες αρμοδιότητές τους σε προϊσταμένους 
Γ ενικών Διευθύνσεων και σε προϊσταμένους Διευθύνσε¬ 
ων. Επίσης μπορούν να παρέχουν στους ως άνω εξουσι¬ 
οδότηση υπογραφής με εντολή τους, με απόφασή τους 
που δημοσιεύεται στην Εφημερίδα της Κυβερνήσεως. 

5Β. Με κοινή απόφαση των Υπουργών Οικονομίας και 
Οικονομικών και Τουριστικής Ανάπτυξης καθορίζονται 
οι αποδοχές του Προέδρου και οι αποζημιώσεις των 
λοιπών μελών και του γραμματέα του Διοικητικού Συμ¬ 
βουλίου του Ε.Ο.Τ..» 

Άρθρο 32 

Ρυθμίσεις για τις Περιφερειακές Υπηρεσίες 
Τουρισμού (Π.Υ.Τ.) του Ε.Ο.Τ. 

1. Μετά την παράγραφο 6 του άρθρου 4 του ν. 3270/ 
2004 (ΦΕΚ 187 Α') προστίθεται παράγραφος 6Α, η οποία 
έχει ως εξής: 

«6Α. α) Όπου στην παράγραφο 3 του άρθρου 15 και 
στο άρθρο 16 του π.δ. 313/2001 αναφέρεται ο Γενικός 
Γ ραμματέας της Περιφέρειας, νοείται ο Γ ενικός Γ ραμ¬ 
ματέας του Ε.Ο.Τ.. 

β) Οι αποφάσεις για την άσκηση των αρμοδιοτήτων 
των Περιφερειακών Υπηρεσιών Τουρισμού (Π.Υ.Τ.), όπως 
έγκριση σχεδίων, χορήγηση, ανάκληση ή αφαίρεση του 
ειδικού σήματος λειτουργίας των τουριστικών επιχει¬ 
ρήσεων, καθώς επίσης και η σφράγιση αυτών, όπου 
προβλέπεται από τις εκάστοτε ισχύουσες διατάξεις και 
οι εντολές ελέγχου, εκδίδονται από τον προϊστάμενο 
της οικείας Π.Υ.Τ.. Όπου κατά τις κείμενες διατάξεις 
προβλέπεται η επιβολή διοικητικής κύρωσης σε τουρι¬ 
στικές επιχειρήσεις από τις Περιφερειακές Υπηρεσίες 
Τουρισμού (Π.Υ.Τ.) του Ε.Ο.Τ., αυτές επιβάλλονται με 
απόφαση του προϊσταμένου της οικείας Περιφερειακής 
Υπηρεσίας Τουρισμού (Π.Υ.Τ.) του Ε.Ο.Τ.. Επί επιβολής 
διοικητικού προστίμου, αυτό βεβαιώνεται στην αρμόδια 
Δ.Ο.Υ. της κατοικίας ή της έδρας του υπόχρεου της 
παράβασης και εισπράττεται για λογαριασμό του Ελλη¬ 
νικού Δημοσίου, σύμφωνα με τις διατάξεις του Κώδικα 
περί Εισπράξεων Δημοσίων Εσόδων (Κ.Ε.Δ.Ε.). Προ της 
επιβολής οποιασδήποτε διοικητικής κύρωσης καλείται 
ο υπόχρεος να δώσει εξηγήσεις και σχετικές διευκρι¬ 
νίσεις, κατά τα οριζόμενα στην παρ. 13 του άρθρου 4 
του ν. 2160/1993. 

γ) Εκκρεμείς διαδικασίες από την άσκηση προσφυγών 
στις επιτροπές προσφυγών των Περιφερειών που προ- 
βλέπονται στο άρθρο 14 του π.δ. 313/2001 περαιώνονται 
από την πενταμελή Επιτροπή της περίπτωσης δ' της 
παραγράφου 6 του άρθρου 4 του ν. 3270/2004 (ΦΕΚ 187 
Α') εντός τεσσάρων (4) μηνών από τη δημοσίευση του 
παρόντος νόμου.» 

2. Στο τέλος της περίπτωσης δ' της παραγράφου 6 
του άρθρου 4 του ν. 3270/2004 (ΦΕΚ 187 Α') προστίθεται 
εδάφιο ως εξής: 

«Η ως άνω προσφυγή υποβάλλεται εντός προθεσμίας 
τριάντα (30) ημερών από την κοινοποίηση της πρά¬ 
ξης επιβολής της διοικητικής κύρωσης και αναστέλλει 
την εκτέλεση αυτής, μέχρι την έκδοση της σχετικής 
αποφάσεως, της Επιτροπής υποχρεουμένης να εκδώ- 
σει αυτήν εντός τριών (3) μηνών από την υποβολή της 
προσφυγής.» 

3. Από τη δημοσίευση του παρόντος νόμου ισχύουν 
τα εξής: 

α) Από τους πόρους που ορίζονται στο άρθρο 17 του 
π.δ. 313/2001 (ΦΕΚ 211 Α') ποσοστό πενήντα τοις εκατό 
(50%) μεταφέρεται από το Ελληνικό Δημόσιο στον Προ¬ 
ϋπολογισμό του Ε.Ο.Τ.. Τα παράβολα που προβλέπονται 
στα παραρτήματα Α', Β' και Γ' του π.δ. 43/2002 (ΦΕΚ 
43 Α') μεταφέρονται από το Ελληνικό Δημόσιο και ει- 
σπράττονται ως πόροι υπέρ Ε.Ο.Τ.. Η παράγραφος 4 του 
άρθρου 41 του ν. 3105/2003 (ΦΕΚ 29 Α') καταργείται. 

β) Οι προβλεπόμενες στην περίπτωση δ' της παρ. 1 
του άρθρου 5 του ν. 393/1976 (ΦΕΚ 19 Α') εγγυήσεις των 
Τουριστικών Γραφείων, για τη χορήγηση του ειδικού 
σήματος λειτουργίας, εκδίδονται στο εξής με δικαιούχο 
της εγγύησης τον Ε.Ο.Τ.. Οι ανωτέρω εγγυήσεις δίδο¬ 
νται από τα Τουριστικά Γραφεία (Γενικού και Εσωτερι¬ 
κού Τουρισμού) είτε με ομολογίες κατατιθέμενες στο 
Ταμείο Παρακαταθηκών και Δανείων με δικαιούχο τον 
Ε.Ο.Τ. είτε με εγγυητική επιστολή πενταετούς ισχύος, 
αναγνωρισμένης τράπεζας στην Ελλάδα (άρθρο 5 παρ. 
2 του ν. 393/1976) με δικαιούχο της εγγύησης τον Ε.Ο.Τ., 
Οι ανωτέρω εγγυήσεις καταπίπτουν με απόφαση του 
προϊσταμένου της οικείας Περιφερειακής Υπηρεσίας 
Τουρισμού Ε.Ο.Τ., υπέρ του Ε.Ο.Τ. μεν, προς κάλυψη των 
επιβαλλόμενων από τον Ε.Ο.Τ. διοικητικών προστίμων, 
υπέρ τρίτων δε, προς κάλυψη ολικά ή μερικά απαι¬ 
τήσεων των δικαιούχων τρίτων από συναλλαγές του 


Τουριστικού Γραφείου (περιπτώσεις β' και γ' της παρ. 
7 του άρθρου 5 του ν. 393/1976). 

γ) Οι παρασχεθείσες μέχρι την κατάργηση των Υπη¬ 
ρεσιών Τουρισμού των Περιφερειών εγγυήσεις, με δι¬ 
καιούχο της εγγύησης του άρθρου 5 του ν. 393/1976 
το Ελληνικό Δημόσιο ή την Περιφέρεια, λογίζονται ως 
εγγυήσεις με δικαιούχο της εγγύησης τον Ε.Ο.Τ. και 
καταπίπτουν υπέρ αυτού. Καταπτώσεις εγγυήσεων, που 
τυχόν έχουν γίνει υπέρ του Ελληνικού Δημοσίου μέχρι 
τη σύσταση των Περιφερειακών Υπηρεσιών Τουρισμού 
(Π.Υ.Τ.) του Ε.Ο.Τ., εφόσον μέχρι την ισχύ του παρόντος 
άρθρου δεν έχει περαιωθεί η διαδικασία απόδοσης 
στους δικαιούχους του προϊόντος της κατάπτωσης, 
λογίζονται ότι καταπίπτουν υπέρ του Ε.Ο.Τ. και τα τυ¬ 
χόν ποσά που έχουν αποδοθεί από τον εγγυητή στο 
Δημόσιο ή στην Περιφέρεια αποδίδονται με ευθύνη και 
μέριμνα των Γ ενικών Γ ραμματέων των Περιφερειών επί 
αποδείξει στην οικεία Περιφερειακή Υπηρεσία Τουρι¬ 
σμού (Π.Υ.Τ.) του Ε.Ο.Τ., η οποία συνεχίζει τη σχετική 
διαδικασία, σύμφωνα με τις διατάξεις του ν. 393/1976, 
όπως εκάστοτε ισχύουν. 

δ) Οι προβλεπόμενες, από την παρ. 7η, άρθρο 1 της 
κ.υ.α. 514170/95 (ΦΕΚ 386 Β') και την παρ. 6α του άρθρου 
μόνου της απόφασης 523060/95 του Γ ενικού Γ ραμματέα 
Ε.Ο.Τ. (ΦΕΚ 603 Β'), εγγυήσεις για το ειδικό σήμα λει¬ 
τουργίας σε επιχειρήσεις εκμίσθωσης αυτοκινήτων Ι.Χ. 
άνευ οδηγού και σε Τουριστικές Επιχειρήσεις Οδικών 
Μεταφορών (Τ.Ε.Ο.Μ.) εκδίδονται με δικαιούχο τον Ε.Ο.Τ.. 
Οι διατάξεις των προηγούμενων εδαφίων β' και γ' του 
παρόντος άρθρου έχουν ανάλογη εφαρμογή και για τις 
εγγυήσεις αυτές. 

ε) Τα Γραφεία Υποστήριξης Τουρισμού ασκούν και 
κάθε άλλη αρμοδιότητα που τους ανατίθεται με από¬ 
φαση του Γ ενικού Γ ραμματέα του Ε.Ο.Τ.. 

στ) Η υπεράσπιση των δικαστικών και εξώδικων υπο¬ 
θέσεων του Ε.Ο.Τ. μπορεί να ανατίθεται και σε δικη¬ 
γόρους των οικείων Πρωτοδικείων, που ορίζονται ως 
πληρεξούσιοι δικηγόροι του Οργανισμού, ύστερα από ει¬ 
σήγηση, κατά περίπτωση, του προϊσταμένου της οικείας 
Π.Υ.Τ. ή του προϊσταμένου της αρμόδιας Διεύθυνσης της 
Κεντρικής Υπηρεσίας. Η αμοιβή των δικηγόρων για τις 
δικαστικές υποθέσεις ορίζεται ίση με το ελάχιστο ποσό 
που προβλέπεται για τις προεισπράξεις, όπως εκάστοτε 
ορίζονται, ενώ για τις εξώδικες υποθέσεις καθορίζεται 
με ανάλογη εφαρμογή των διατάξεων, που ισχύουν για 
τους πληρεξούσιους δικηγόρους του Δημοσίου. 

ζ) Ο Ε.Ο.Τ. με τα αρμόδια όργανά του έχει τη γενική 
κατεύθυνση, το συντονισμό και τον έλεγχο νομιμότη¬ 
τας των πράξεων των Περιφερειακών Υπηρεσιών Τουρι¬ 
σμού (Π.Υ.Τ.), καθώς και τη διοικητική οργάνωση αυτών, 
όπως της στελέχωσής τους, του προσωπικού τους, της 
στέγασής τους, της υλικοτεχνικής υποδομής τους, της 
νομικής και δικαστικής συνδρομής τους, της εύρυθμης 
λειτουργίας τους. Συνιστάται στον Ε.Ο.Τ. Διεύθυνση Συ¬ 
ντονισμού Περιφερειακών Υπηρεσιών, με αρμοδιότητες 
που καθορίζονται με απόφαση του Υπουργού Τουριστι¬ 
κής Ανάπτυξης. 

η) Κατά παρέκκλιση των κειμένων διατάξεων, με κοινή 
απόφαση των Υπουργών Τουριστικής Ανάπτυξης και 
Εσωτερικών, Δημόσιας Διοίκησης και Αποκέντρωσης 
επιτρέπεται η μετάταξη ή μεταφορά στον Ε.Ο.Τ. και με 
την ίδια σχέση εργασίας των μονίμων ή με σύμβαση ερ¬ 
γασίας ιδιωτικού δικαίου αορίστου χρόνου υπαλλήλων 
των Περιφερειών, που υπηρετούσαν στις Διευθύνσεις 
Τουρισμού των Περιφερειών κατά το χρόνο κατάργη¬ 
σης αυτών με τις διατάξεις του άρθρου 4 παρ. 6α του 

ν. 3270/ 2004 (ΦΕΚ 187 Α'). Η μετάταξη γίνεται ύστερα 
από αίτηση των υπαλλήλων, που υποβάλλεται εντός 
εξαμήνου από τη δημοσίευση του παρόντος, σε κενές 
οργανικές θέσεις της ίδιας κατηγορίας και κλάδου του 
Ε.Ο.Τ. με τον ίδιο βαθμό και το ίδιο μισθολογικό κλιμάκιο. 
Το προσωπικό με σύμβαση εργασίας ιδιωτικού δικαίου 
αορίστου χρόνου μεταφέρεται ύστερα από αίτηση των 
υπαλλήλων, που υποβάλλεται εντός εξαμήνου από τη 
δημοσίευση του παρόντος, σε αντίστοιχες κενές θέσεις 
ιδιωτικού δικαίου και, αν δεν υπάρχουν, σε συνιστώμενες 
προσωποπαγείς θέσεις - οι οποίες καταργούνται με την 
με οποιονδήποτε τρόπο αποχώρηση του υπαλλήλου - με 
δέσμευση ισάριθμων κενών θέσεων μόνιμου προσωπικού 
και σε ειδικότητες αντίστοιχες με τους κλάδους του 
μόνιμου προσωπικού. Με κοινή απόφαση των Υπουργών 
Εσωτερικών, Δημόσιας Διοίκησης και Αποκέντρωσης και 
Τουριστικής Ανάπτυξης είναι δυνατόν να ρυθμίζονται 
λεπτομέρειες αναγκαίες για την εφαρμογή της παρα¬ 
γράφου αυτής. 

Αρθρο 33 

Ρύθμιση θεμάτων Κεντρικής Υπηρεσίας του Ε.Ο.Τ. 

1. Η περίπτωση α' της παρ. 1 του άρθρου 4 του ν. 3270/ 
2004 (ΦΕΚ 187 Α') αντικαθίσταται ως εξής: 

«α) Υποβάλλει προτάσεις στο Υπουργείο Τουριστικής 
Ανάπτυξης για τη χάραξη τουριστικής πολιτικής στα 
θέματα αρμοδιότητάς του και την εφαρμόζει μέσα στο 
πλαίσιο των αρμοδιοτήτων του. 

Για το σκοπό αυτόν ο Ε.Ο.Τ. ερευνά την τουριστική 
αγορά, μελετά την ανταγωνιστικότητα του τουρισμού, 
συντάσσει μελέτες για θέματα της αρμοδιότητάς του 
και καταρτίζει τα προγράμματα διαφήμισης, δημοσί¬ 
ων σχέσεων και τουριστικών εκδηλώσεων, καθώς και 
προγράμματα συμπαραγωγής και συνδιαφήμισης, δι¬ 
αφήμισης στην αλλοδαπή και ημεδαπή από κοινού με 
οργανισμούς, επιμελητήρια και άλλα φυσικά ή νομικά 
πρόσωπα της αλλοδαπής ή ημεδαπής στο εξωτερικό 
και το εσωτερικό.» 

2. Μετά την παράγραφο 1 του άρθρου 4 του ν. 3270/ 
2004 (ΦΕΚ 187 Α'), προστίθεται παράγραφος ΙΑ, η οποία 
έχει ως εξής: 

«ΙΑ. Με απόφαση του Υπουργού Τουριστικής Ανάπτυ¬ 
ξης, η οποία δημοσιεύεται στην Εφημερίδα της Κυβερ- 
νήσεως, δύναται να συσταθεί στην Κεντρική Υπηρεσία 
του Ε.Ο.Τ. Διεύθυνση Επιθεώρησης και να καθορισθούν 
οι αρμοδιότητάς της.» 

3. Στην παράγραφο 4 του άρθρου 13 του ν. 2636/1998 
(ΦΕΚ 198 Α'), όπως αυτό αντικαταστάθηκε από την πα¬ 
ράγραφο 6 του άρθρου 9 του ν. 2837/2000 (ΦΕΚ 178 Α'), 
προστίθεται παράγραφος 4Α, η οποία έχει ως εξής: 

«4Α. Στα περιουσιακά στοιχεία της προηγούμενης πα¬ 
ραγράφου περιλαμβάνονται και ακίνητα ιδιοκτησίας του 
Ελληνικού Οργανισμού Τουρισμού, δομημένα ή μη, τα 
οποία κρίνονται με απόφαση των αρμόδιων οργάνων 
του Ε.Ο.Τ. απαραίτητα για τη στέγαση των ανά την 
Ελλάδα υπηρεσιών του ή των θυγατρικών του εται¬ 
ρειών. Η διοίκηση και διαχείριση των ακινήτων αυτών 
περιέρχεται αυτοδικαίως στον Ε.Ο.Τ. από την έκδοση 
της παραπάνω απόφασης των αρμόδιων οργάνων. 

Τα ως άνω ακίνητα δύναται να ανοικοδομούνται από 
τον Ε.Ο.Τ. δί αυτεπιστασίας ή να ανατίθενται προς 
ανοικοδόμηση σε εργολήπτες με το σύστημα της αντι¬ 
παροχής. 

Η ανάθεση γίνεται σύμφωνα με τις διατάξεις των άρ¬ 
θρων 2 έως 6 του Κανονισμού αγοράς, ανταλλαγής και 
πώλησης ακινήτων κ.λπ. του Ε.Ο.Τ., ο οποίος εγκρίθηκε 


με την υπ’ αριθμ. 5458/Ι/Δ της 30ής Ιανουαρίου/9ης Φε¬ 
βρουάριου 1963 απόφαση του Υπουργού Προεδρίας της 
Κυβερνήσεως (ΦΕΚ 50 Β'και ΦΕΚ 134 Β').» 

4. Το ειδικό επίδομα του άρθρου 15 του ν. 3016/2002 
(ΦΕΚ 110 Α'), όπως εκάστοτε ισχύει για το προσωπι¬ 
κό του Ε.Ο.Τ., καταβάλλεται και στο μετακλητό, καθώς 
και στο με έμμισθη εντολή προσωπικό, που υπηρετεί 
στον Ελληνικό Οργανισμό Τουρισμού (Ε.Ο.Τ.), ανάλογα 
με την κατηγορία του, εφόσον το ανωτέρω προσωπικό 
μισθοδοτείται σύμφωνα με τις διατάξεις του Α' Μέρους 
του ν. 3205/2003. 

Αρθρο 34 

Χορήγηση ειδικού σήματος λειτουργίας 
των τουριστικών καταλυμάτων 

Το ειδικό σήμα λειτουργίας των τουριστικών καταλυ¬ 
μάτων χορηγείται εφάπαξ. Γ ια τη χορήγησή του από τις 
αρμόδιες υπηρεσίες του Ε.Ο.Τ., απαιτείται: 

α. Γ ια όλα τα τουριστικά καταλύματα αίτηση του επι¬ 
χειρηματία ή του νόμιμου εκπροσώπου σε περίπτωση 
νομικού προσώπου συνοδευόμενη από τα παρακάτω 
δικαιολογητικά: 

α.α. Οικοδομική άδεια. 

α.β. Πιστοποιητικό πυρασφάλειας που να καλύπτει το 
σύνολο της εγκατάστασης. Γ ια τη χορήγηση του πιστο¬ 
ποιητικού υποβάλλεται στην οικεία πυροσβεστική υπη¬ 
ρεσία μελέτη πυροπροστασίας, για μεν τα υφιστάμενα 
κατά τη δημοσίευση του παρόντος νόμου καταλύματα 
σύμφωνα με τις διατάξεις του Κεφαλαίου Β' του π.δ. 71/ 
1988 (ΦΕΚ 32 Α'), για εκείνα δε για τα οποία πρόκειται 
να εκδοθεί οικοδομική άδεια μετά τη δημοσίευση του 
παρόντος, σύμφωνα με τις διατάξεις του άρθρου 6 του 
π.δ. 71/1988. 

α.γ.Έγκριση περιβαλλοντικών όρων, σύμφωνα με την 
εκάστοτε ισχύουσα νομοθεσία. 

α.δ. Βεβαίωση καλής λειτουργίας του αποχετευτικού 
συστήματος του καταλύματος από τη Διεύθυνση Υγιει¬ 
νής της οικείας Νομαρχιακής Αυτοδιοίκησης ή βεβαίωση 
σύνδεσης με το αποχετευτικό δίκτυο του δήμου από 
τον οικείο Ο.Τ.Α.. 

α.ε. Αντίγραφο ποινικού μητρώου τύπου «Β» του φυ¬ 
σικού προσώπου ή του νόμιμου εκπροσώπου της εται¬ 
ρείας. 

β. Γ ια τα κύρια ξενοδοχειακά καταλύματα και κάμπινγκ 
επιπλέον: 

β.α. Βεβαίωση του Ξενοδοχειακού Επιμελητηρίου 
Ελλάδος (Ξ.Ε.Ε.) περί ενημερότητας των προς αυτό 
υποχρεώσεων με αναφορά στη νομική μορφή της επι¬ 
χείρησης. 

β.β. Τα απαιτούμενα δικαιολογητικά για την έγκριση 
διορισμού διευθυντή, όπως αυτά καθορίζονται με από¬ 
φαση του Υπουργού Τουριστικής Ανάπτυξης, η οποία 
δημοσιεύεται στην Εφημερίδα της Κυβερνήσεως. 

Αρθρο 35 

Ένταξη των οργανωμένων τουριστικών 
κατασκηνώσεων με ή χωρίς οικίσκους 
στα κύρια ξενοδοχειακά καταλύματα 

1. Η περίπτωση Γ' της παρ. 1 του άρθρου 2 του ν. 2160/ 
1993 (ΦΕΚ 118 Α'), όπως αυτή προστέθηκε με την παρ. 
1β του άρθρου 21 του ν. 2741/1999 (ΦΕΚ 199 Α'), καταρ- 
γείται. 

2. Στο τέλος της παραγράφου ΙΑ του άρθρου 2 του 
ν. 2160/1993 (ΦΕΚ 118 Α') προστίθεται περίπτωση ε' ως 
εξής: 

«ε. Οργανωμένες τουριστικές κατασκηνώσεις με ή 
χωρίς οικίσκους (ΚΑΜΠΙΝΓΚ).» 

3. Με προεδρικό διάταγμα εκδιδόμενο με πρόταση 
του Υπουργού Τουριστικής Ανάπτυξης καθορίζονται τα 
κριτήρια και η διαδικασία κατάταξης των οργανωμένων 
τουριστικών κατασκηνώσεων με ή χωρίς οικίσκους σε 
κατηγορίες αστέρων, καθώς και οι τεχνικές και λειτουρ¬ 
γικές προδιαγραφές αυτών. 

Αρθρο 36 

Το άρθρο 20 του ν. 3335/2005 (ΦΕΚ 95 Α') αντικαθί¬ 
σταται ως εξής: 

Αρθρο 20 

1. Στις τουριστικές επιχειρήσεις της παραγράφου 1 
(Α και Β) του άρθρου 2 του ν. 2160/1993, όπως τροπο¬ 
ποιήθηκε με την παρ. Ια του άρθρου 21 του ν. 2741/1999 
(ΦΕΚ 199 Α'), οι οποίες λειτουργούσαν κατά τη δημοσί¬ 
ευση του παρόντος χωρίς το προβλεπόμενο ειδικό σήμα 
λειτουργίας, λόγω μη χορηγήσεως, λήξης της ισχύος, 
ανάκλησης ή αφαίρεσης αυτού για οποιονδήποτε λόγο, 
δεν επιβάλλονται οι προβλεπόμενες από τις ισχύουσες 
διατάξεις διοικητικής φύσεως κυρώσεις, αρμοδιότητας 
Υπουργείου Τουριστικής Ανάπτυξης και Ε.Ο.Τ., μέχρι 
της υπαγωγής των ως άνω επιχειρήσεων στις διατάξεις 
του π.δ. 43/2002 (ΦΕΚ 43 Α') και του π.δ. 337/2000 (ΦΕΚ 
281 Α') αντίστοιχα και σε κάθε περίπτωση το αργότερο 
μέχρι την 31.12.2006, υπό την προϋπόθεση ότι οι κατά 
νόμο υπόχρεοι έχουν υποβάλει ή θα υποβάλουν μέχρι 
31 Οκτωβρίου 2006 αίτηση χορήγησης του ειδικού σή¬ 
ματος λειτουργίας, πιστοποιητικό πυρασφάλειας, εφό¬ 
σον δεν έχει ήδη υποβληθεί, υπεύθυνη δήλωση για τη 
συνδρομή των προϋποθέσεων των περιπτώσεων β' και 
γ' της παρ. 1 του άρθρου 18 του ν. 2919/2001 (ΦΕΚ 128 
Α') και αντίγραφο της υποβληθείσας αίτησης για την 
περιβαλλοντική αδειοδότηση. 

2. Με απόφαση του Υπουργού Τουριστικής Ανάπτυξης 
η προθεσμία της προηγούμενης παραγράφου (31.12.2006) 
δύναται να παραταθεί εφάπαξ μέχρι 31.12.2007. 

3. Με απόφαση του Υπουργού Τουριστικής Ανάπτυξης 
δύνανται να τροποποιούνται οι λειτουργικές και τεχνι¬ 
κές προδιαγραφές που προβλέπονται στα προεδρικά 
διατάγματα 43/2003 (ΦΕΚ 43 Α') και 337/2000 (ΦΕΚ 281 
Α') για την κατάταξη των τουριστικών καταλυμάτων σε 
κατηγορίες αστέρων και κλειδιών αντίστοιχα.» 

Άρθρο 37 

Η Συνομοσπονδία Επιχειρηματιών Ενοικιαζομένων Δω¬ 
ματίων Διαμερισμάτων Ελλάδος με ευθύνη της προ¬ 
μηθεύει εγκαίρως τους επιχειρηματίες του κλάδου, 
ανεξάρτητα αν είναι εγγεγραμμένα μέλη των τοπικών 
συλλόγων ή των Ομοσπονδιών της, με τιμοκαταλόγους, 
εγκεκριμένα έντυπα δήλωσης τιμών, καθώς και κάθε 
άλλο ενημερωτικό έντυπο που προβλέπεται από την 
ισχύουσα νομοθεσία. Οι τιμοκατάλογοι θεωρούνται από 
τη Συνομοσπονδία ή τις τοπικές Ομοσπονδίες μέλη της 
Σ.Ε.Ε.Δ.Δ.Ε.. Για τη διασφάλιση της διαδικασίας, οι τοπι¬ 
κές Ομοσπονδίες υποβάλλουν συγκεντρωτικά στις αρ¬ 
μόδιες Περιφερειακές Υπηρεσίες Τουρισμού του Ε.Ο.Τ. 
ένα αντίγραφο της δήλωσης τιμών και την πρωτότυπη 
απόδειξη κατάθεσης των παραβολών. 

Άρθρο 38 

Ρυθμίσεις θεμάτων Οργανισμού Τουριστικής 
Εκπαίδευσης και Κατάρτισης (Ο.Τ.Ε.Κ.) 

1. Η διάταξη της παραγράφου 1 του άρθρου 5 του ν. 3105/ 
2003 (ΦΕΚ 29 Α') αντικαθίσταται ως εξής: 


«1. Το Διοικητικό Συμβούλιο έχει τριετή θητεία, εί¬ 
ναι εννεαμελές και αποτελείται από τον Πρόεδρο, τον 
Αντιπρόεδρο, έναν (1) εκπρόσωπο του Ξενοδοχεια¬ 
κού Επιμελητηρίου Ελλάδος, έναν (1) εκπρόσωπο της 
Ομοσπονδίας των εργαζομένων στον Ο.Τ.Ε.Κ., έναν (1) 
εκπρόσωπο της Πανελλήνιας Ομοσπονδίας Εργατών 
Επισιτισμού και Υπαλλήλων Τουριστικών Επαγγελμάτων 
και τέσσερα (4) μέλη, διορίζεται δε με απόφαση του 
Υπουργού Τουριστικής Ανάπτυξης που δημοσιεύεται 
στην Εφημερίδα της Κυβερνήσεως. 

Στις συνεδριάσεις του Διοικητικού Συμβουλίου συμμε¬ 
τέχει ως εισηγητής, χωρίς δικαίωμα ψήφου, ο Γ ενικός 
Διευθυντής του Οργανισμού. 

Το Ξενοδοχειακό Επιμελητήριο Ελλάδος, η Ομοσπον¬ 
δία των Εργαζομένων στον Ο.Τ.Ε.Κ. και η Π.Ο.Ε.Ε.Υ.Τ.Ε. 
υποχρεούνται, εντός δεκαπέντε (15) ημερών από τη 
σχετική πρόσκληση του Υπουργού, να υποδείξουν τον 
εκπρόσωπό τους για το Δ.Σ.. Αν η προθεσμία αυτή πα- 
ρέλθει άπρακτη, ο Υπουργός διορίζει τα τρία (3) αυτά 
μέλη από υπαλλήλους του Υπουργείου Τουριστικής Ανά¬ 
πτυξης ή από εποπτευόμενους από αυτό φορείς. 

Το Διοικητικό Συμβούλιο συνεδριάζει τακτικώς τουλά¬ 
χιστον μία (1) φορά το μήνα και εκτάκτως όταν το συ- 
γκαλέσει ο Πρόεδρος ή το ζητήσουν εγγράφως τέσσερα 
(4) τουλάχιστον μέλη του. Στο αίτημα των μελών αυτών 
για την έκτακτη σύγκληση του Δ.Σ. πρέπει να αναγρά¬ 
φονται και τα προτεινόμενα προς συζήτηση θέματα. 
Στις συνεδριάσεις του Δ.Σ. μπορούν να συμμετέχουν, 
μετά από πρόσκληση του Προέδρου ή απόφαση του Δ.Σ, 
οι προϊστάμενοι των Διευθύνσεων ή οι αναπληρωτές 
τους, ως εισηγητές των θεμάτων της αρμοδιότητάς 
τους. 

Με απόφαση του Προέδρου του Δ.Σ. ορίζεται ο Γραμ- 
ματέας του Συμβουλίου με τον αναπληρωτή του, από 
τους υπαλλήλους που υπηρετούν στον Ο.Τ.Ε.Κ,. 

Σε περίπτωση που για οποιονδήποτε λόγο κενωθεί, 
προ της λήξεως της θητείας, θέση μέλους του Δ.Σ., συ¬ 
μπεριλαμβανομένων των Προέδρου και Αντιπροέδρου, 
η θέση αυτή πληρούται με απόφαση του Υπουργού 
Τουριστικής Ανάπτυξης για το εναπομένον της τριετούς 
θητείας χρονικό διάστημα. 

Μετά τη λήξη της θητείας του Δ.Σ., αυτό εξακολου¬ 
θεί να ασκεί τα καθήκοντά του μέχρι το διορισμό του 
νέου Δ.Σ..» 

2. Η περίπτωση 1.14 της παραγράφου 1 του άρθρου 6 
του ν. 3105/2003 αντικαθίσταται ως εξής: 

«1.14. Αποφασίζει για τη διενέργεια προμηθειών, μι¬ 
σθώσεων, μελετών και την εκτέλεση έργων, καθώς και 
για κάθε άλλη δαπάνη, όπως ορίζεται από τις κείμενες 
διατάξεις.» 

3. Το δεύτερο εδάφιο της περίπτωσης α' της παρα¬ 
γράφου 3 του άρθρου 34 του ν. 3105/2003 καταργεί- 
ται. 

Αρθρο 39 

Ρύθμιση θεμάτων Ινστιτούτων Επαγγελματικής 
Κατάρτισης (Ι.Ε.Κ.) του Ο.Τ.Ε.Κ. 

Στο άρθρο 24 του ν. 3105/2003 (ΦΕΚ 29 Α') προστίθε¬ 
νται οι παρακάτω παράγραφοι 6 και 7 ως εξής: 

«6. Με κοινή απόφαση των Υπουργών Οικονομίας 
και Οικονομικών, Εθνικής Παιδείας και Θρησκευμάτων 
και Τουριστικής Ανάπτυξης καθορίζεται το ύψος των 
διδάκτρων και λοιπών δικαιωμάτων των Ι.Ε.Κ. υπέρ 
Ο.Τ.Ε.Κ., σύμφωνα με τις κείμενες διατάξεις του Οργα¬ 
νισμού Επαγγελματικής Εκπαίδευσης και Κατάρτισης 
(Ο.Ε.Ε.Κ.). 

7. Με κοινή απόφαση των Υπουργών Εθνικής Παιδείας 
και Θρησκευμάτων και Τουριστικής Ανάπτυξης, η οποία 
εκδίδεται κατόπιν προτάσεως του Διοικητικού Συμβου¬ 
λίου του Ο.Τ.Ε.Κ. και δημοσιεύεται στην Εφημερίδα της 
Κυβερνήσεως, ρυθμίζονται θέματα οργάνωσης, λειτουρ¬ 
γίας και κανονισμού κατάρτισης των Ι.Ε.Κ. όπως: 

α) Η μετατροπή, η συγχώνευση και κατάργηση ειδι¬ 
κοτήτων. 

β) Τα καθήκοντα και οι υποχρεώσεις των εκπαιδευτών 
των Ι.Ε.Κ.. 

γ) Ο κανονισμός κατάρτισης των Ι.Ε.Κ. του Ο.Τ.Ε.Κ., 
ο οποίος θα περιλαμβάνει τη διάρκεια του έτους κα¬ 
τάρτισης, την έναρξη και τη λήξη των εκπαιδευτικών 
εξαμήνων και της πρακτικής άσκησης, τους όρους, τις 
προϋποθέσεις και τη διαδικασία εγγραφών, μετεγγρα¬ 
φών, φοίτησης και εξετάσεων και τον τρόπο καταβολής 
των διδάκτρων. 

δ) Τα καθήκοντα και οι υποχρεώσεις των εκπαιδευ- 
ομένων των Ι.Ε.Κ.. 

ε) Κάθε άλλο θέμα σχετικό με την οργάνωση και λει¬ 
τουργία των Ι.Ε.Κ..» 

Αρθρο 40 

Κάλυψη εξόδων εκπαιδευτικών εκδρομών του Ο.Τ.Ε.Κ. 

Η παρ. 13 του άρθρου 8 του ν. 3270/2004 (ΦΕΚ 187 Α') 
αντικαθίσταται ως εξής: 

«13. Τα έξοδα μετακίνησης, διαμονής και διατροφής 
των σπουδαστών των Σχολών Ξεναγών και των Ι.Ε.Κ. 
του Ο.Τ.Ε.Κ. για την πραγματοποίηση υποχρεωτικών εκ¬ 
δρομών - πρακτική άσκηση - εσωτερικού ή εξωτερικού, 
βαρύνουν τον Ο.Τ.Ε.Κ. ή και τα συγχρηματοδοτούμενα 
προγράμματα της Ε.Ε. που υλοποιεί ο Οργανισμός. Τα 
ποσά που προβλέπονται για κάθε κατηγορία εξόδων 
καθορίζονται με απόφαση του Δ.Σ. του Οργανισμού, 
μη δυνάμενα να υπερβούν τα όρια που ορίζονται με τις 
διατάξεις των άρθρων 4, 8 και 9 του ν. 2685/1999 (ΦΕΚ 
35 Α') της κατηγορίας IV των δημοσίων υπαλλήλων. Οι 
μετακινήσεις των σπουδαστών θα πραγματοποιούνται 
οδικώς, σιδηροδρομικούς, ακτοπλοϊκούς ή με μισθωμένα 
οχήματα δημόσιας χρήσης (πούλμαν). Κατ’ εξαίρεση και 
μετά από αιτιολογημένη απόφαση του Δ.Σ. του Ο.Τ.Ε.Κ. 
επιτρέπεται η αεροπορική μετακίνηση. 

Η παρούσα ρύθμιση ισχύει από την έναρξη του Εκπαι¬ 
δευτικού Προγράμματος 2003-2006.» 

Αρθρο 41 

Στο τέλος της παραγράφου 3 του άρθρου 11 του ν. 
3105/2003 (ΦΕΚ 29 Α') προστίθεται νέο εδάφιο ως ακο¬ 
λούθως: 

«Με κοινή απόφαση του εποπτεύοντος Υπουργού και 
του Υπουργού Οικονομίας και Οικονομικών, ύστερα από 
εισήγηση του Δ.Σ./Ο.Τ.Ε.Κ. καθορίζεται η αμοιβή των με¬ 
λών, του γραμματέα και βοηθού γραμματέα του ειδικού 
εκλεκτορικού σώματος.» 

Άρθρο 42 

Πρόσβαση αποφοίτων Ανωτέρων Σχολών 
Τουριστικής Εκπαίδευσης (Α.Σ.Τ.Ε.) 
στα Τεχνολογικά Εκπαιδευτικά Ιδρύματα (Τ.Ε.Ι.) 

Με κοινή απόφαση των Υπουργών Εθνικής Παιδείας 
και θρησκευμάτων και Τουριστικής Ανάπτυξης καθο¬ 
ρίζονται οι όροι και οι προϋποθέσεις για την κατάταξη 
των αποφοίτων των Α.Σ.Τ.Ε. σε εξάμηνο των τμημάτων 
Τουριστικών Επιχειρήσεων των Τ.Ε.Ι. της χώρας, μετά 
από αξιολόγηση από τα οικεία τμήματα και με δυνατό¬ 
τητα απαλλαγής από την πρακτική άσκηση. 


Αρθρο 43 

Το ειδικό επίδομα του άρθρου 15 του ν. 3016/2002 
(ΦΕΚ 110 Α') καταβάλλεται στο μόνιμο και στο με σχέση 
εργασίας ιδιωτικού δικαίου αορίστου χρόνου διοικητικό 
προσωπικό του Ο.Τ.Ε.Κ., καθώς και στους υπηρετούντες 
στον Ο.Τ.Ε.Κ. με έμμισθη εντολή. 

Αρθρο 44 

Διατάξεις που αφορούν το Ξενοδοχειακό 
Επιμελητήριο Ελλάδος (Ξ.Ε.Ε.) 

1. Οι καθυστερούμενες, μέχρι τη δημοσίευση του πα¬ 
ρόντος νόμου, εισφορές προς το Ξενοδοχειακό Επι¬ 
μελητήριο Ελλάδος των ξενοδοχειακών επιχειρήσεων, 
μαζί με τις πρόσθετες επιβαρύνσεις, εξοφλούνται ως 
εξής: α) είτε εφάπαξ με έκπτωση σε ποσοστό ογδόντα 
τοις εκατό (80%) επί των πρόσθετων επιβαρύνσεων, 
β) είτε σε σαράντα (40) ισόποσες μηνιαίες δόσεις, με 
έκπτωση σε ποσοστό πενήντα τοις εκατό (50%) επί των 
πρόσθετων επιβαρύνσεων. Το ποσό της κάθε δόσης δεν 
μπορεί να είναι μικρότερο των διακοσίων (200) ευρώ. 
Για την υπαγωγή στη ρύθμιση αυτή, υποβάλλεται αίτηση 
μέχρι το τέλος του τρίτου μήνα από τη δημοσίευση του 
παρόντος νόμου. 

2. Όσοι επιλέξουν τη ρύθμιση της οφειλής εφάπαξ 
πρέπει να καταβάλουν το σύνολο της οφειλής τους 
μέχρι το τέλος του τρίτου μήνα από τη δημοσίευση 
του παρόντος νόμου. Όσοι επιλέξουν την καταβολή της 
οφειλής σε δόσεις πρέπει να καταβάλουν την πρώτη 
δόση εντός τριμήνου από τη δημοσίευση του παρόντος, 
καθώς και προκαταβολή δέκα τοις εκατό (10%) επί της 
κεφαλαιοποιούμενης συνολικής οφειλής. Σε περίπτω¬ 
ση εκπρόθεσμης καταβολής δόσης, το συνολικό ποσό 
αυτής, όπως έχει διαμορφωθεί μετά την κεφαλαιοποί¬ 
ηση, προσαυξάνεται με τις προβλεπόμενες κάθε φορά 
επιβαρύνσεις. Γ ια την καταβολή της κάθε δόσης απα¬ 
ραίτητη προϋπόθεση είναι η εξόφληση των τρεχουσών 
εισφορών. Η μη καταβολή της εφάπαξ οφειλής μέσα 
στην ανωτέρω οριζόμενη προθεσμία ή η μη καταβολή 
έξι (6) δόσεων συνολικά, καθώς και η μη καταβολή των 
τρεχουσών εισφορών, συνεπάγεται την απώλεια του 
παρεχόμενου με το άρθρο αυτό δικαιώματος ρύθμισης 
και η εξόφληση διενεργείται σύμφωνα με τα οριζόμενα 
στις ήδη υπάρχουσες σχετικές διατάξεις. 

3. Οι υπέρ του Ξενοδοχειακού Επιμελητηρίου Ελλάδος 
τρέχουσες εισφορές κάθε ημερολογιακού έτους των 
μελών του, οι αναφερόμενες στην περίπτωση α' της 
παραγράφου 1 του άρθρου 19 του ν.δ. 3430/1955 (ΦΕΚ 
307 Α'), όπως αντικαταστάθηκε από την παράγραφο 1 
του άρθρου 1 του ν. 881/1979 (ΦΕΚ 58 Α'), πληρώνονται 
ατόκως μέχρι 31 Δεκεμβρίου του ίδιου έτους. 

4. Το πρώτο εδάφιο της παραγράφου 2 του άρθρου 1 
του ν. 881/1979 (ΦΕΚ 58 Α') αντικαθίσταται ως εξής: 

«2. Από 1.1.2005 το ελάχιστο όριο εισφοράς για κάθε 
τάξη ξενοδοχείων κ.λπ., όπως αυτή καθορίζεται ανω¬ 
τέρω, δεν μπορεί να αντιστοιχεί σε αριθμό κλινών μι¬ 
κρότερο των τριάντα (30).» 

Άρθρο 45 

1. Το Ξ.Ε.Ε. εγκρίνει τους διακριτικούς τίτλους των 
κύριων τουριστικών καταλυμάτων, τη μετάφρασή τους, 
τη μεταβίβαση των τίτλων αυτών και με βάση τις κα¬ 
ταχωρίσεις στο τηρούμενο βιβλίο τίτλων, εκδίδει τη 
βεβαίωση για τον έχοντα επικρατέστερα δικαιώματα 
επί του τίτλου. 

2. Οι τουριστικές επιχειρήσεις της παραγράφου ΙΑ 
του άρθρου 2 του ν. 2160/1993 υποχρεούνται να γνω- 

στοποιούν τις τιμές στο Ξ.Ε.Ε., το οποίο τις θεωρεί και 
επιμελείται των διαδικασιών εκτύπωσης, αποστολής και 
θεώρησης των υπεύθυνων δηλώσεων, των τιμοκαταλό¬ 
γων και των πινακίδων τιμών. 

Άρθρο 46 

Με προεδρικό διάταγμα, που εκδίδεται με πρόταση 
του Υπουργού Τουριστικής Ανάπτυξης και μετά από 
γνώμη του Δ.Σ του Ξ.Ε.Ε., εγκρίνεται Κώδικας δεοντο¬ 
λογίας του ξενοδοχειακού επαγγέλματος, στον οποίο 
καθορίζονται και θέματα πειθαρχικού ελέγχου υπό του 
Ξ.Ε.Ε. επί των μελών του και επιβολής διοικητικών κυ¬ 
ρώσεων. 

Άρθρο 47 

Ρυθμίσεις θεμάτων αρμοδιότητας Εταιρείας 
Τουριστικής Ανάπτυξης Α.Ε. 

1. Η διάταξη του εδαφίου α' της παραγράφου 9 του 
άρθρου 4 του ν. 3270/2004 (ΦΕΚ 187 Α') αντικαθίσταται 
ως εξής: 

«9.α. Με απόφαση της Διυπουργικής Επιτροπής Απο¬ 
κρατικοποιήσεων δύναται να υπάγεται στις διατάξεις 
του ν. 3049/2002 η διάθεση, συμπεριλαμβανομένης της 
εκμίσθωσης, ακινήτων και επιχειρηματικών μονάδων του 
Ε.Ο.Τ., των οποίων τη διοίκηση, διαχείριση και εκμετάλ¬ 
λευση ασκεί η «Εταιρεία Τουριστικής Ανάπτυξης Α.Ε.» 
(Ε.Τ.Α. Α.Ε.), σύμφωνα με το άρθρο 9 παρ. 6 του ν. 2837/ 
2000, για την εκτέλεση έργων τουριστικής ανάπτυξης 
και τουριστικών υποδομών που κρίνεται ότι συμβάλ¬ 
λουν στην προώθηση της τουριστικής ανάπτυξης της 
χώρας.» 

2. Οι εδαφικές εκτάσεις του Δημοσίου στη νήσο Ρόδο 
του Νομού Δωδεκανήσου, γαιών Αφάντου Ρόδου, με 
αριθμούς μερίδας Κτηματολογίου: 1081, εμβαδοθ: 950 
τ.μ., 1090, εμβαδού: 2.120 τ.μ. και 1935, εμβαδού 1.140 τ.μ. 
και γαιών Καλυθιών, το ’/ζ εξ αδιαιρέτου της με αριθμό 
μερίδας Κτηματολογίου: 3396, εμβαδού: 2.800 τ.μ., χαρα¬ 
κτηρίζονται Τουριστικά Δημόσια Κτήματα των άρθρων 
12α και 12γ του ν.δ. 180/1946 (ΦΕΚ 324 Α'), όπως αυτά 
προστέθηκαν, δυνάμει του άρθρου 2 του α.ν. 827/1948 
(ΦΕΚ 258 Α'). Η διοίκηση και διαχείριση των ως άνω 
Τουριστικών Δημόσιων Κτημάτων ανατίθενται δια του 
παρόντος στην «Εταιρεία Τουριστικής Ανάπτυξης Α.Ε.», 
σύμφωνα με την παράγραφο 11 του άρθρου 4 του ν. 3139/ 
2003 (ΦΕΚ 100 Α'). 

3. Η ισχύς της διάταξης της παραγράφου 1 του άρθρου 
49 του ν. 3220/2004 (ΦΕΚ 15 Α') παρατείνεται από τότε 
που έληξε, μέχρι την 31.12.2007. 

4. Η παράγραφος 5 του άρθρου 49 του ν. 3220/2004 
(ΦΕΚ 15 Α') αντικαθίσταται ως εξής και η ισχύς της, 
πλην του εδαφίου δ', ανατρέχει στη δημοσίευση του 
εν λόγω νόμου: 

«5.α) Η διοίκηση, διαχείριση και εκμετάλλευση των 
χερσαίων Συνοριακών Σταθμών Νίκης, Ευζώνων, Δοϊρά¬ 
νης, Προμαχώνα, Ορμενίου, Κήπων, Κακαβιάς και Κρυ¬ 
σταλλοπηγής ανατίθεται στις κατά τόπους αρμόδιες 
Περιφέρειες. Η διαχείριση κάθε εσόδου από την εκμε¬ 
τάλλευση των παραπάνω Συνοριακών Σταθμών γίνεται 
σύμφωνα με την ισχύουσα νομοθεσία. 

β) Η εκτέλεση των κάθε είδους συμβάσεων ή άλλων εν 
γένει δικαιοπραξιών, οι οποίες έχουν συναφθεί από τον 
Ελληνικό Οργανισμό Τουρισμού (Ε.Ο.Τ.) ή την Εταιρεία 
Τουριστικής Ανάπτυξης Α.Ε. (Ε.Τ.Α. Α.Ε.) με οποιοδήποτε 
φυσικό ή νομικό πρόσωπο μέχρι την έναρξη ισχύος του 
νόμου αυτού, σχετικά με τη διοίκηση, διαχείριση και 
εκμετάλλευση των Συνοριακών Σταθμών του πρώτου 


εδαφίου, συνεχίζεται και ολοκληρώνεται από τις κατά 
τόπους αρμόδιες Περιφέρειες. 

Εκκρεμείς δίκες για διαφορές σχετικές με τη διοίκη¬ 
ση, διαχείριση και εκμετάλλευση των άνω Συνοριακών 
Σταθμών συνεχίζονται αυτοδικαίως από τις κατά τόπους 
αρμόδιες Περιφέρειες. 

γ) Απαιτήσεις και κάθε άλλο δικαίωμα από σύμβα¬ 
ση του Ε.Ο.Τ. ή της Ε.Τ.Α. Α.Ε. σχετικά με τη διοίκη¬ 
ση, διαχείριση και εκμετάλλευση των άνω Συνοριακών 
Σταθμών, ανεξάρτητα από το χρόνο γενέσεως αυτών, 
εκχωρούνται αυτοδικαίως στις κατά τόπους αρμόδιες 
Περιφέρειες, οι οποίες συνεχίζουν στο όνομά τους και 
για λογαριασμό τους τυχόν εκκρεμείς δίκες. 

δ) Οι κατά τόπους αρμόδιες Περιφέρειες αποδίδουν 
ετησίως στην Ε.Τ.Α. Α.Ε. ποσό ίσο με το δέκα τοις εκατό 
(10%) επί των ακαθαρίστων μισθωμάτων των ακινήτων 
των υφιστάμενων, κατά τη δημοσίευση του παρόντος 
νόμου, κτιριακών εγκαταστάσεων και χώρων των Συ¬ 
νοριακών Σταθμών, που η κυριότητά τους ανήκει στον 
Ε.Ο.Τ.. Το εν λόγω ποσό αποδίδεται εντός τριών (3) 
μηνών μετά το τέλος κάθε ημερολογιακού έτους. 

ε) Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης και Τουριστικής 
Ανάπτυξης καθορίζονται, εντός των αναφερόμενων στο 
πρώτο εδάφιο Συνοριακών Σταθμών, ο χώρος εγκατά¬ 
στασης, οι όροι, η αρμοδιότητα κατασκευής, συντήρησης, 
εποπτείας και μέριμνας, καθώς και οι προδιαγραφές για 
τη στέγαση και λειτουργία Γ ραφείων Πληροφοριών του 
Ε.Ο.Τ.. Κάθε δαπάνη για την εγκατάσταση, κατασκευή, 
συντήρηση και λειτουργία των Γ ραφείων αυτών βαρύ¬ 
νει τον προϋπολογισμό του Ε.Ο.Τ.. Στα γραφεία αυτά 
μπορούν να αποσπώνται, με απόφαση του αρμόδιου 
Γενικού Γραμματέα Περιφέρειας μετά από σύμφωνη 
γνώμη του Ε.Ο.Τ., υπάλληλοι των οικείων Περιφερειών, 
κατά παρέκκλιση των ισχυουσών διατάξεων. Η μισθοδο¬ 
σία των αποσπασμένων υπαλλήλων βαρύνει το φορέα 
προέλευσης. 

στ) Τυχόν αξιώσεις του Δημοσίου, των αρμόδιων Πε¬ 
ριφερειών, του Ε.Ο.Τ. και της Ε.Τ.Α. Α.Ε., έναντι αλλήλων, 
δεν αναζητούνται, εξαιρουμένων των δαπανών της Ε.Τ.Α. 
Α.Ε. για την αισθητική αναβάθμιση των Συνοριακών 
Σταθμών Ευζώνων, Προμαχώνα, Κήπων, Κακαβιάς και 
Νίκης, όπως αυτές προκύπτουν από σχετικά στοιχεία 
ισολογισμών της Ε.Τ.Α. Α.Ε. και οι οποίες συμψηφίζονται 
με ισόποσα μελλοντικά μερίσματα του Δημοσίου από 
την Ε.Τ.Α. Α.Ε.. 

ζ) Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης και Τουριστικής 
Ανάπτυξης καθορίζονται σε περίπτωση επέκτασης των 
υφιστάμενων κτιριακών εγκαταστάσεων ή ανέγερσης 
νέων κτιρίων σε χώρους των Συνοριακών Σταθμών, κυ¬ 
ριότητας του Ε.Ο.Τ., οι όροι εκμετάλλευσης, καθώς και 
κάθε άλλη λεπτομέρεια.» 

5. Η δημόσια εδαφική έκταση στην περιοχή του Αλίμου 
του νομού Αττικής, εμβαδού 31.500 τ.μ., η οποία απει¬ 
κονίζεται υπό τα στοιχεία Α,Β,Γ,Δ,Ε,Ζ,Η,Θ,Ι,Κ,Λ,Μ,Α στο 
θεωρημένο από τον Ελληνικό Οργανισμό Τουρισμού υπ’ 
αριθμ. 283/28.2.2005 τοπογραφικό διάγραμμα της ανώ¬ 
νυμης εταιρείας «Εταιρεία Τουριστικής Ανάπτυξης Α.Ε.», 
υπό κλίμακα: 1:2.000, του οποίου αντίτυπο σε φωτοσμί¬ 
κρυνση δημοσιεύεται με το νόμο αυτόν, χαρακτηρίζεται 
Τουριστικό Δημόσιο Κτήμα των άρθρων 12α και 12γ του 
ν.δ. 180/1946, όπως αυτά προστέθηκαν δυνάμει του άρ¬ 
θρου 2 του α.ν. 827/1948. Η διοίκηση και διαχείριση του 
ως άνω Τουριστικού Δημοσίου Κτήματος ανατίθεται δια 
του παρόντος στην «Εταιρεία Τουριστικής Ανάπτυξης 

Α.Ε.», σύμφωνα με την παράγραφο 11 του άρθρου 4 του 
ν. 3139/2003 (ΦΕΚ 100 Α'). 

Άρθρο 48 

Τουριστικός Λιμένας Φαλήρου 

1. Το εδάφιο β' της παραγράφου 9 του άρθρου 82 του 
ν. 3057/2002 αντικαθίσταται ως εξής: 

«β. Για τη μεταολυμπιακή χρήση του ως άνω τουρι¬ 
στικού λιμένα εγκρίνεται νέο τοπογραφικό διάγραμμα 
(Αρ. Σχεδίου 337, κλίμακας 1:1.000) της «Εταιρείας Του¬ 
ριστικής Ανάπτυξης Α.Ε.», όπως αυτό θεωρήθηκε από 
τον Προϊστάμενο του Οργανισμού Ρυθμιστικού Σχεδίου 
Αθήνας και την Τεχνική Υπηρεσία του Υπουργείου Οικο¬ 
νομίας και Οικονομικών, στο οποίο περιγράφεται με τα 
στοιχεία Σ6-Σ7-Σ17-Σ18-Σ19-Σ20-Σ21-Σ21'-Σ21"-Σ22-Σ23- 
Σ24-Σ24'-Σ25'-Σ25-Σ26-Σ27-Σ28-Σ29-Σ29α-Σ30-Σ30α-Σ8- 
Σ9-Σ10-Σ11-Σ6 η χερσαία ζώνη του τουριστικού λιμένα 
και όπου αποτυπώνεται η θέση και διάταξη όλων των 
κατασκευών της χερσαίας και θαλάσσιας ζώνης αυτού 
και καθορίζονται νέες οριογραμμές αιγιαλού και παρα¬ 
λίας. Αντίτυπο του ως άνω τοπογραφικού διαγράμματος 
σε φωτοσμίκρυνση δημοσιεύεται με το νόμο αυτόν στην 
Εφημερίδα της Κυβερνήσεως. 

Τα κτιριακά και λιμενικά έργα εντός της χερσαίας 
και θαλάσσιας ζώνης, αντιστοίχως, του τουριστικού 
λιμένα, όπως εμφαίνονται στο ανωτέρω τοπογραφικό 
διάγραμμα, λογίζονται στο σύνολό τους νομίμως κα- 
τασκευασθέντα. 

Η άδεια λειτουργίας του τουριστικού λιμένα θα εκδί- 
δεται σύμφωνα με τα οριζόμενα στο άρθρο 31 παρ. 8 
του ν. 2160/1993, επί του ως άνω διαγράμματος.» 

2. Στο εδάφιο γ' περίπτωση α' της παραγράφου 9 του 
άρθρου 82 του ν. 3057/2002 προστίθεται και η χρήση 
γης: «Ελικοδρόμιο». 

3. Το εδάφιο δ' της παραγράφου 9 του άρθρου 82 του 
ν. 3057/2002 αντικαθίσταται ως εξής: 

«δ. Μετά τη δημοσίευση του παρόντος νόμου, η ανα¬ 
βάθμιση, η επέκταση και ο εκσυγχρονισμός των υφιστά¬ 
μενων κτιριακών εγκαταστάσεων επιτρέπεται σύμφωνα 
με τα ισχύοντα στην κείμενη νομοθεσία περί τουριστι¬ 
κών λιμένων, στο πλαίσιο των οριζομένων στην παρ. 9(γ) 
του παρόντος άρθρου. Η επέκταση και ο εκσυγχρονι¬ 
σμός των υφιστάμενων λιμενικών εγκαταστάσεων επι¬ 
τρέπεται επίσης σύμφωνα με τα ισχύοντα στην κείμενη 
νομοθεσία περί τουριστικών λιμένων.» 

4. Το εδάφιο ε' της παραγράφου 9 του άρθρου 82 του 
ν. 3057/2002 μετονομάζεται σε εδάφιο στ' και τροπο¬ 
ποιείται ως εξής: 

«στ. Από την έναρξη ισχύος του νόμου αυτού ανα¬ 
καλούνται αυτοδικαίως η 151/12.1.1996 απόφαση του 
Περιφερειακού Διευθυντή Πειραιά «Παραχώρηση κατά 
χρήση αιγιαλού-παραλίας στην περιοχή του Σταδίου 
Ειρήνης και Φιλίας στη Γ ενική Διεύθυνση Τελωνείων και 
ΕΦΚ Υπ. Οικονομικών» και η ΤΥΔ/Φ040/577/3496/6.10.1995 
απόφαση του Γ ενικού Γ ραμματέα Αθλητισμού «Οριστική 
Παραχώρηση κατά χρήση έκτασης ζώνης αιγιαλού και 
παραλίας του χώρου του Σ.Ε.Φ. προς τη Γ.Γ.Α.», για τα 
τμήματα της ζώνης αιγιαλού και παραλίας που θα απο¬ 
τελούν τη χερσαία ζώνη του τουριστικού λιμένα, όπως 
καθορίζονται στο πιο πάνω τοπογραφικό διάγραμμα, 
καθώς και οποιαδήποτε άλλη πράξη παραχώρησης χρή¬ 
σης αιγιαλού και παραλίας στην πιο πάνω έκταση, οι δε 
σχετικές εκτάσεις και τα υφιστάμενα επ’ αυτών κτίσμα- 
τα παραχωρούνται για εκμετάλλευση, για τις χρήσεις 
που αναφέρονται στην περίπτωση 9(γ), σύμφωνα με 
τα οριζόμενα στην περίπτωση 9(ε) του παρόντος. Η 


«Εταιρεία Τσυριστικής Ανάπτυξης Α.Ε.» (πρώην «Ελληνικά 
Τουριστικά Ακίνητα Α.Ε.») θα καταβάλει στο Δημόσιο την 
αξία των εγκαταστάσεων που κατασκευάστηκαν από το 
Υπουργείο Οικονομίας και Οικονομικών στην πιο πάνω 
έκταση. Με απόφαση του Υπουργού Οικονομίας και 
Οικονομικών καθορίζονται η αξία των εγκαταστάσεων 
αυτών, η διαδικασία, ο τρόπος καταβολής του ανωτέρω 
ποσού και κάθε άλλη σχετική λεπτομέρεια. 

Παραχωρούνται κατά χρήση στο «Ν.Π.Ι.Δ. Στάδιο Ει¬ 
ρήνης και Φιλίας»: (α) εδαφική έκταση στο Φαληρικό 
Δέλτα, εμβαδού 22.000 τ.μ., που απεικονίζεται υπό τα 
στοιχεία α, β, γ, δ, ε, α στο συνοδεύον την παρούσα ρύθ¬ 
μιση υπ’ αριθμ. 270Α/25.2.2005 τοπογραφικό διάγραμμα 
της «Εταιρείας Τουριστικής Ανάπτυξης Α.Ε.» κλίμακας 
1:2.000, θεωρημένο από τον Ε.Ο.Τ., του οποίου αντίτυπο 
σε φωτοσμίκρυνση δημοσιεύεται με το νόμο αυτόν στην 
Εφημερίδα της Κυβερνήσεως και (β) εδαφική έκταση 
στο Μικρολίμανο του Νομού Πειραιώς συνολικού εμβα¬ 
δού 9.114 τ.μ., ήτοι εκτάσεις υπ’ αρ. 1 εμβαδού 3.351 τ.μ. 
και υπ’ αρ. 2 εμβαδού 5.763 τ.μ. που απεικονίζονται υπό 
τα στοιχεία α, β, γ, δ, α η πρώτη και υπό τα στοιχεία β, 
ε, ζ, η, θ, γ, β η δεύτερη στο συνοδεύον την παρούσα 
ρύθμιση υπ’ αριθμ. 339/3.5.2006 τοπογραφικό διάγραμμα 
της «Εταιρείας Τουριστικής Ανάπτυξης Α.Ε.» κλίμακας 
1:500, θεωρημένο από τον Ε.Ο.Τ., του οποίου αντίτυπο 
σε φωτοσμίκρυνση δημοσιεύεται με το νόμο αυτόν στην 
Εφημερίδα της Κυβερνήσεως. Η διοίκηση και διαχείρι¬ 
ση των ανωτέρω εκτάσεων είχε ανατεθεί στην «Εται¬ 
ρεία Τουριστικής Ανάπτυξης Α.Ε.» δυνάμει της υπ’ αρ. 
166/5.11.1968 ΠΥΣ σε συνδυασμό με τις παραγράφους 1 
και 3 του άρθρου 1 της Κ' Συντακτικής Πράξης και των 
άρθρων 12 έως 23 του ν. 2636/1998, όπως τροποποιή¬ 
θηκε από τα άρθρα 9 και 10 του ν. 2837/2000 και από 
το άρθρο 5 του ν. 3270/2004. 

Οι κατά το προηγούμενο εδάφιο παραχωρήσεις κατά 
χρήση από την «Εταιρεία Τουριστικής Ανάπτυξης Α.Ε.» 
στο «Ν.Π.Ι.Δ. Στάδιο Ειρήνης και Φιλίας» γίνονται για όσο 
χρόνο η πρώτη έχει τη διοίκηση και διαχείριση αυτών 
και αποτελούν τη συνολική αποζημίωση της «Εταιρείας 
Τουριστικής Ανάπτυξης Α.Ε.» προς το «Ν.Π.Ι.Δ. Στάδιο 
Ειρήνης και Φιλίας» αναδρομικά και για όσο χρόνο η 
πρώτη έχει τη διοίκηση, διαχείριση και εκμετάλλευση 
του τουριστικού λιμένα του Σ.Ε.Φ..» 

5. Το εδάφιο στ' της παραγράφου 9 του άρθρου 82 
του ν. 3057/2002 μετονομάζεται σε εδάφιο ε' και τρο¬ 
ποποιείται ως εξής: 

«ε. Η διοίκηση, η διαχείριση και η εκμετάλλευση του 
πιο πάνω τουριστικού λιμένα ανατίθεται στην «Εταιρεία 
Τουριστικής Ανάπτυξης Α.Ε.» (πρώην «Ελληνικά Τουριστι¬ 
κά Ακίνητα Α.Ε.»), στην οποία παραχωρείται το δικαίωμα 
χρήσης του χώρου και για την εκτέλεση των σχετικών 
έργων. Η λειτουργία του τουριστικού λιμένα διέπεται 
από τις κείμενες διατάξεις περί τουριστικών λιμένων.» 

Άρθρο 49 

Το τελευταίο εδάφιο της παρ. 5 του άρθρου 23 του 
ν. 1577/1985 (ΦΕΚ 210 Α'), όπως προστέθηκε με το άρ¬ 
θρο 46 του ν. 3105/2003 (ΦΕΚ 29 Α'), αντικαθίσταται 
ως ακολούθως: 

«Σε περίπτωση ειδικού κτιρίου, που έχει ανεγερθεί 
νόμιμα με προγενέστερους όρους δόμησης ή και κατά 
παρέκκλιση των διατάξεων ως προς το συντελεστή 
δόμησης ή ως προς την κάλυψη, μετά την αγορά και 
προσάρτηση στο αρχικό οικόπεδο, αρτίου οικοπέδου 
για την επέκταση του ειδικού κτιρίου, ο υπολογισμός 
του συντελεστή δόμησης και της κάλυψης γίνεται χωρίς 

υπολογισμό του επιπλέον, από τον ισχύοντα κατά το 
χρόνο της αιτούμενης επέκτασης, συντελεστή δόμησης 
ή της επιπλέον κάλυψης, που είχαν εγκριθεί κατά πα¬ 
ρέκκλιση των διατάξεων ή είχαν εφαρμοστεί σύμφωνα 
με τους προϊσχύοντες όρους δόμησης.» 

Άρθρο 50 

Καταργείται το εδάφιο α' της παρ. 2 του άρθρου 1 
του από 30.6.1991 προεδρικού διατάγματος (ΦΕΚ 474 
Α') και τα εδάφια β' και γ' αναριθμούνται σε α' και β' 
αντίστοιχα. 

Άρθρο 51 

Στο άρθρο 21 του ν. 1577/1985 (ΦΕΚ 210 Α') προστίθεται 
παράγραφος 7 ως ακολούθως: 

«7. Κατά παρέκκλιση των ισχυόντων όρων δόμησης και 
με την τήρηση κατά τα λοιπά των διατάξεων του οικο¬ 
δομικού και κτιριοδομικού κανονισμού, επιτρέπεται η 
αλλαγή χρήσης κτιρίων τουριστικών καταλυμάτων εντός 
σχεδίου ή εντός οικισμού προ του 1923 και η ανάπτυξη 
σε αυτά δραστηριοτήτων που επιτρέπονται από τις 
υφιστάμενες για την περιοχή χρήσεις γης, εφόσον: 

1) Τα τουριστικά καταλύματα έχουν ανεγερθεί νόμι¬ 
μα. 

2) Έχουν συμπληρώσει διάρκεια μεγαλύτερη των εί¬ 
κοσι (20) ετών, από την ημερομηνία χορήγησης της 
πρώτης άδειας λειτουργίας. 

3) Κατά την τελευταία επταετία δεν έχουν υπαχθεί 
στις διατάξεις του αναπτυξιακού νόμου. 

Η παρέκκλιση δεν συμπεριλαμβάνει τυχόν τμήματα 
των παραπάνω κτιρίων τα οποία έχουν εξαιρεθεί από 
την κατεδάφιση για την αρχική τους χρήση. 

Οικοδομική άδεια για την αλλαγή χρήσης χορηγείται 
μετά από: 

α) Γνωμοδότηση της αρμόδιας Επιτροπής Αρχιτεκτο¬ 
νικού Ελέγχου (ΕΠ.Α.Ε.). 

β) Καταβολή τέλους επανάχρησης του κτιρίου ίσου με 
το τέσσερα τοις εκατό (4%) της αντικειμενικής αξίας του 
οικοπέδου υπέρ του οικείου Ο.Τ.Α. α' βαθμού που εισπράτ- 
τεται κατά τις διατάξεις του π.δ. 410/1995 (ΦΕΚ 231 Α') 
και διατίθεται αποκλειστικά για την εκτέλεση έργων 
ανάπλασης και ανάδειξης του φυσικού και δομημένου 
περιβάλλοντος στα διοικητικά όρια του Ο.Τ.Α. αυτού. Σε 
περίπτωση κατεδάφισης του κτιρίου για οποιονδήποτε 
λόγο, η διάταξη αυτή δεν ισχύει. Τα παραπάνω ισχύουν 
αναλόγως και για κτίρια τουριστικών καταλυμάτων που 
έχουν ανεγερθεί εκατέρωθεν της εθνικής οδού Πατρών 
- Αθηνών - Θεσσαλονίκης - Ευζώνων (ΠΑΘΕ) και απέ¬ 
χουν από τον άξονα αυτής έως 500 μέτρα.» 

Αρθρο 52 

Η παράγραφος 1 του άρθρου 13 του ν. 1734/1987 (ΦΕΚ 
189 Α') αναριθμείται σε Ια και προστίθεται εδάφιο β' 
ως εξής: 

«β. Επιτρέπεται η κατά χρήση παραχώρηση δημόσιων 
δασών ή δημόσιων δασικών εκτάσεων, που κρίνονται 
κατάλληλες για εγκατάσταση μηχανισμών με συρματό¬ 
σχοινα (σχοινοσιδηρόδρομοι, καλωδιοκίνητοι εναέριοι 
θάλαμοι και τηλεσκή και έχουν σκοπό τη μεταφορά 
προσώπων από τουριστικές επιχειρήσεις, δήμους, οικι¬ 
σμούς ή συγκροτήματα κατοικιών σε περιοχές ή θέσεις 
ιδιαίτερου αισθητικού ενδιαφέροντος. Η προβλεπόμενη 
παραχώρηση των ως άνω εκτάσεων γίνεται με κοινή 


απόφαση των Υπουργών Αγροτικής Ανάπτυξης και Τρο¬ 
φίμων και Τουριστικής Ανάπτυξης είτε προς τον Ε.Ο.Τ. 
είτε προς τον οικείο Ο.Τ.Α. είτε προς τους φορείς της 
παραγράφου 2 του άρθρου 7 του ν. 3208/2003 (ΦΕΚ 303 
Α') ύστερα από σχετική περιβαλλοντική αδειοδότηση 
και σχετική εισήγηση των περιφερειακών υπηρεσιών 
τουρισμού του Ε.Ο.Τ. και της δασικής υπηρεσίας. 

Για τους ίδιους ως άνω σκοπούς και με τις ίδιες 
προϋποθέσεις επιτρέπεται η χρήση ιδιωτικών δασών 
ή δασικών εκτάσεων, μετά από προηγούμενη σύμφωνη 
γνώμη των ιδιοκτητών. Η προβλεπόμενη έγκριση χρή¬ 
σης χορηγείται από τον Γ ενικό Γ ραμματέα της οικείας 
Περιφέρειας. 

Τυχόν υφιστάμενες παρόμοιες εγκαταστάσεις συνε¬ 
χίζουν τη δραστηριότητά τους υπό τον όρο της, εντός 
ανατρεπτικής προθεσμίας ενός (1) έτους, χορήγησης 
κατόπιν αιτήσεως των ενδιαφερομένων της παραχώ¬ 
ρησης ή έγκρισης χρήσης.» 

Αρθρο 53 

Το εδάφιο α' της παρ. 3 του άρθρου 4 του ν. 2160/ 
1993 (ΦΕΚ 118 Α') αντικαθίσταται ως εξής: 

«α) Όποιος παροτρύνει και παρενοχλεί με οποιονδή- 
ποτε τρόπο πρόσωπο ή ομάδα προσώπων να δεχθεί 
ή να αποκρούσει ταξιδιωτική ή μεταφορική υπηρεσία, 
υπηρεσίες εστίασης ή ψυχαγωγίας ή τουριστικού κα¬ 
ταλύματος ή προϊόντα εμπορικού καταστήματος τιμω¬ 
ρείται με φυλάκιση μέχρι έξι (6) μηνών ή με χρηματική 
ποινή τουλάχιστον χιλίων (1.000) ευρώ ή και με τις δύο 
αυτές ποινές.» 

Άρθρο 54 

Με απόφαση του Υπουργού Τουριστικής Ανάπτυξης, 
η οποία δημοσιεύεται στην Εφημερίδα της Κυβερνήσε- 
ως, μπορούν να προσδιορίζονται και άλλες, πέραν των 
υπαγομένων στο άρθρο 2 του ν. 2160/1993 (ΦΕΚ 118 Α'), 
κατηγορίες επιχειρήσεων που δραστηριοποιούνται στον 
τουριστικό τομέα. Με κοινές αποφάσεις του Υπουργού 
Τουριστικής Ανάπτυξης και του κατά περίπτωση συναρ- 
μόδιου Υπουργού ορίζονται οι προϋποθέσεις, οι προδι¬ 
αγραφές, τα απαραίτητα δικαιολογητικά και κάθε άλλη 
αναγκαία λεπτομέρεια για την ίδρυση και λειτουργία 
αυτών των επιχειρήσεων. 

Η διάταξη του τελευταίου εδαφίου της παρ. 7 του 
άρθρου 2 του ν. 2160/1993 καταργείται. 

Άρθρο 55 

1. Προστίθεται περίπτωση ε' στην παράγραφο 13 του 
άρθρου 1 του ν. 3270/2004, ως εξής: 

«ε. Με απόφαση του Υπουργού Τουριστικής Ανάπτυξης 
συνιστάται Γραφείο Υποδοχής Τουριστικών Επενδύσε¬ 
ων, υπαγόμενο απευθείας στον Υπουργό Τουριστικής 
Ανάπτυξης. Με όμοια απόφαση καθορίζονται οι αρμο¬ 
διότητες, η στελέχωση και η λειτουργία του.» 

2. Οι διατάξεις της περίπτωσης β' της παραγράφου 
26 του άρθρου 19 του ν. 2947/2001 (ΦΕΚ 228 Α') εφαρ¬ 
μόζονται αναλόγως και για το Υπουργείο Τουριστικής 
Ανάπτυξης για την επίτευξη του έργου υλοποίησης της 
διεθνούς τουριστικής προβολής της χώρας, των σχε¬ 
τικών διεθνών υποχρεώσεων, του ελέγχου των χωρών 
υποδοχής, φιλοξενίας και εστιάσεως κατά τη διοργάνω¬ 
ση συνεδρίων και άλλων τουριστικών εκδηλώσεων, κα¬ 
θώς και της παροχής πληροφοριών στις πύλες εισόδου 
της χώρας και στις υπηρεσίες του Υπουργείου. 

Άρθρο 56 
Έναρξη ισχύος 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως, εκτός εάν στις 
επί μέρους διατάξεις του ορίζεται διαφορετικά. 

Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 23 Οκτωβρίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 

ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ 

Γ. ΑΛΟΓΟΣΚΟΥΦΗΣ 

ΕΞΩΤΕΡΙΚΩΝ 

ΑΝΑΠΤΥΞΗΣ 

Θ. ΜΠΑΚΟΓΙΑΝΝΗ 

Δ. ΣΙΟΥΦΑΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΕΘΝΙΚΗΣ ΠΑΙΔΕΙΑΣ ΚΑΙ 

ΚΑΙ ΔΗΜΟΣΙΩΝ ΕΡΓΩΝ 

ΘΡΗΣΚΕΥΜΑΤΩΝ 

Γ. ΣΟΥΦΛΙΑΣ 

Μ. ΓΙΑΝΝΑΚΟΥ 

ΥΓΕΙΑΣ ΚΑΙ ΚΟΙΝΩΝΙΚΗΣ 

ΑΓΡΟΤΙΚΗΣ ΑΝΑΠΤΥΞΗΣ 

ΑΛΛΗΛΕΓΓΥΗΣ 

ΚΑΙ ΤΡΟΦΙΜΩΝ 

Δ. ΑΒΡΑΜΟΠΟΥΛΟΣ 

Κ. ΜΠΑΣΙΑΚΟΣ 

ΔΙΚΑΙΟΣΥΝΗΣ 

ΠΟΛΙΤΙΣΜΟΥ 

Α. ΠΑΠΑΛΗΓΟΥΡΑΣ 

Γ. ΒΟΥΛΓΑΡΑΚΗΣ 

ΤΟΥΡΙΣΤΙΚΗΣ ΑΝΑΠΤΥΞΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Φ. ΠΑΛΛΗ-ΠΕΤΡΑΛΙΑ 

Μ.-Γ. ΛΙΑΠΗΣ 


Θεωρήθηκε και τέθηκε η Μεγάλη Σφραγίδα 
του Κράτους 

Αθήνα, 24 Οκτωβρίου 2006 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗΓΟΥΡΑΣ 

